Eagles liisi pitkään rocktaivaalla | Elävä arkisto | yle.fi\nJulkaistu 19.01.2016 - 15:14 . Päivitetty 04.05.2016 - 11:55\nEsikoisalbuminsa Eagles julkaisi vuonna 1972. Yhtyeen nimeä kantavalta debyytiltä ihmisten suosioon nousivat muun muassa kappaleet Take It Easy, Witchy Woman ja Peaceful Easy Feeling. Tuolloin yhtyeen tyyli oli enemmän kallellaan countryn puoleen.\nVuonna 1973 julkaistulla Desperado-albumilla Eagles oli ottanut teemakseen Villin lännen, joka kuului myös levyn kappaleissa. Suuriksi hiteiksi muodostuivat balladi Desperado (jonka Kirka coveroi suomenkielisenä vuonna 1977 levyllänsä Kaksi Puolta) sekä leppoisasti polkeva Tequila Sunrise.\nKansanhuvit-ohjelmassa vuonna 1996 kuultiin suomalaisia tulkintoja Eagles-klassikoista. One of These Nights -kappaleen sielukkaasta laulusta vastasi Huviorkesterin basisti-laulaja Kari Vehkaluoto. Samassa ohjelmassa kuultiin myös versio Desperadosta, jonka vokaaleissa toimi aikanaan Turboksikin kutsuttu Timo Turpeinen.\nMaailman suosituimpien ja myydyimpien joukkoon\nDesperadon jälkeen yhtye hivuttautui poispäin country-soundista. Yhtyeen rockimpaa tyyliä edusti jo vuonna 1974 julkaistu levy On The Border, jolle mukaan oli tullut vierailemaan kitaristi Don Felder. Felder kuitenkin jäi yhtyeeseen, kun muut totesivat hänen soittotyylinsä sopivan mainiosti yhtyeen rockimpaan linjaan. Tässä vaiheessa levyjen sävellyspuolta olivat alkaneet dominoimaan kaksikko Henley–Frey. Kitaristi Felder oli myöhemmin vahvasti mukana säveltämässä yhtyeen tulevaa suurinta hittiä.\nOne Of These Nights albumi vuodelta 1975 jäi alkuperäisen kitaristin Bernie Leadonin viimeiseksi. Hänen tilalleen yhtyeeseen otettiin James Gang -yhtyeestä tuttu Joe Walsh, jonka elämäntyyli ei ainakaan rauhoittanut Eaglesin jo valmiiksi muodostuneita villejä rock 'n' roll -rutiineja. Vuoden 1975 albumilta yhdeksi mieleenpainuvimmista hiteistä on muodostunut One of These Nights -kappale, jonka suomalaisesta levyversiosta vastasi myös Kirka. Valvotaan vaan -kappale löytyy Kaksi puolta -albumilta.\nBernie Leadon nähtiin vielä satunnaisissa konserteissa Eaglesin mukana, mutta vasta 2010-luvulla.\n1970-luvun puolivälissä Eagles oli noussut jo kansainvälisesti suurimpien yhtyeiden joukkoon. Vuonna 1976 julkaistu Their Greatest Hits (1971–1975) -kokelmalevy nousi moneksi vuodeksi kaikkien aikojen myydyimmäksi levyksi. Eaglesin suosio jatkoi kasvuaan, kun se julkaisi järkälemäisen Hotel California -albumin loppuvuodesta 1976. Yhtyeen tavaramerkiksi muodostunut, pääosin Don Felderin säveltämä Hotel California -biisi sisältää yhden kaikkien aikojen tunnistettavimman kitarasoolon. Walshin ja Felderin soittama harmoninen kliimaksi on äänestetty monesti kärkikastiin paras kitarasoolo -äänestyksissä.\nKappale voitti myös parhaan äänitteen palkinnon vuoden 1978 Grammyissä. Glenn Frey on kertonut biisin työnimenä olleen alkuvaiheessa Mexican Reggae. Hotel California oli myös viimeinen levy, jolla alkuperäinen basisti Randy Meisner soitti kokoonpanossa. Hänen tilalleen bändiin liittyi Poco-yhtyeestä tuttu Timothy B. Schmit.\nHitaasti syntynyt The Long Run -albumi julkaistiin vuonna 1979. Vaikka albumilta irtosi menestyssinglejä, on sitä pidetty pettymyksenä verrattuna Hotel Californiaan. Vain vajaa vuoden levyn julkaisun jälkeen Eagles hajosi.\nJohtajakotkat kokeilivat siipiään soolona 1980-luvulla\n1980-luvulla Eaglesin jäsenet koittivat siipiään soolourillaan, joista osa oli varsin menestyneitä. Varsinkin yhtyeen pääjehut Henley ja Frey saivat luotua isoja hittejä. Henleyn Dirty Laundry sekä The Boys of Summer saivat runsaasti soittoaikaa radiossa. Freyn tunnetuimpia soolokappaleita ovat muun muassa Beverly Hills kyttä -elokuvasta tuttu The Heat is On, The One You Love sekä You Belong to the City, jonka Frey sävelsi suosittuun Miami Vice -sarjaan. Kappaleen video nähtiin vuonna 1986 Mikko Alatalon juontamassa Hittimittari-ohjelmassa.\nHelvetti jäätyy – Eagles palaa lavoille\nEagles palasi lavoille jälleen vuonna 1994 ja julkaisi live-levyn Hell Freezes Over. Albumia seurasi myös kaksi ja puoli vuotta kestänyt erittäin menestynyt kiertue. Kyseisellä kiertueella yhtyeessä soittivat Don Henley, Glenn Frey, Joe Walsh, Don Felder, and Timothy B. Schmit. Frey sanoi tuolloin, ettei yhtye ikinä hajonnut, vaan olivat vain 14 vuotta kestäneellä lomalla.\nRock 'n' Roll Hall of Fameen Eagles hyväksyttiin vuonna 1998. Eagles nähtiin enimmäisen kerran Suomessa vuonna 2001, kun yhtye konsertoi kahtena iltana Helsingissä. Vuonna 2001 kitaristi Don Felder potkittiin ulos yhtyeestä, josta seurasi oikeuskiistoja puolin ja toisin. Henley ja Frey saivat sovittua tapauksen Felderin kanssa vuonna 2007.\nYhtyeen ensimmäinen studioalbumi sitten The Long Runin ilmestyi vuonna 2007. Kaupallisesti hyvin menestyneen The Long Road Out of Eden -albumin tiimoilta yhtye nähtiin jälleen Suomessa vuonna 2009.\nTammikuun 18. päivä vuonna 2016 perustajajäsen Glenn Frey menehtyi nivelreuman, suolitulehduksen ja keuhkokuumeen aiheuttamiin komplikaatioihin.\nKirjallisuutta: Eagles – Taking It to the Limit, Ben Fong-Torres (2011)\nYle Uutiset: Eagles-kitaristi Glenn Frey on kuollut\n11.01.2016 Elävä arkisto: Rock-kameleontti David Bowien omaperäisyys näkyi hänen musiikkivideoillaan\n26.03.2014 Elävä arkisto: Lemmy kehuu suomalaisia\nGlenn Frey Glenn Frey


ke 4.8. klo 21:51 Tietopalvelut Toimitilat\nNHG 9.11.2018 10:44\nNordnet lanseerasi tänään kolme uutta rahastoa: Smart 5, Smart 10 ja Smart 15. Siirrytään tähän ketjuun keskustelemaan näistä rahastoista...\nNHG 9.11.2018 11:04\tvastaus nimelle: NHG\nTähän asti Nordnetin tuotteet ovat olleet yksinkertaisia, nyt mentiin sitten aivan toiseen äärilaitaan – nämä rahastot ovat todella mutkikkaita tuotteita. Ideana on tavoitella tiettyä volatiliteettia – 5%, 10% ja 15% rahastosta riippuen. Eli tuottotavoitteen sijaan on riskitavoite. Rahastot sijoittavat todella monipuolisesti, omaisuusluokat ovat: osakkeet, korot, luotot, hyödykkeet, kiinteistöt, inflaatiosuojatut omaisuuserät ja Alternative Risk Premia –sijoitukset. Lisäksi rahastot hyödyntävät velkavipua. Nordnetin sivuilla sanotaan myös, että:\n” Lisäksi riskejä hajautetaan faktorisijoittamisen avulla. Tämä tarkoittaa sijoittamista osakkeisiin, joilla on alhainen korrelaatio muun osakemarkkinan kanssa. Näitä sijoituksia kutsutaan nimellä Alternative Risk Premia. Tällaisilla osakkeilla on tiettyjä ominaisuuksia, kuten yrityksen pienempi koko, alhainen arvostus, positiivinen momentum, historiallisesti alhaisempi markkinariski ja kasvava tuloksentekokyky. Näistä ominaisuuksista muodostettuja sijoitusstrategioita ovat tutkineet ja kehittäneet maailman johtavat tutkijat, kuten Nobel-voittaja Eugene Fama (Nobelin palkinto 2013).”\nRahastot sopivat Nordnetin mukaan sijoittajan kokonaisratkaisuksi, muuta ei välttämättä tarvita. Kulut ovat 0,79% - 0,99% rahastosta riippuen. Rahastojen simuloidut tuotot löytyvät Nordnetin sivuilta, sen sijaan rahastojen sisältöä en löytänyt.\nItse en ole lähdössä mukaan mutta mielenkiintoista seurata sivusta näitä aivan uudenlaisia tuotteita.\nnebula 9.11.2018 11:42\tvastaus nimelle: NHG\n"Nordnet Smart -salkut on kehitetty tuottamaan paremmin kuin perinteiset rahastot ja voittamaan vertailuindeksi pitkällä aikavälillä."\nUskomaton innovaatio! Miksei kukaan ole aiemmin keksinyt perustaa rahastoa, jonka tavoitteena on tuottaa paremmin kuin indeksi ja kilpailijoiden rahastot?!?\nCaseAce 9.11.2018 12:54\tvastaus nimelle: NHG\nTodella nopealla katsomisella näyttää ettei näistä peritä tulospalkkiota indeksiä paremmasta tuotosta. Tämän tyyppisessä piensijoittajalle suunnatussa yhdistelmärahastossa (min. 15€) se on erittäin positiivista.\ntapio21992 9.11.2018 13:04\tvastaus nimelle: NHG\n> Tähän asti Nordnetin tuotteet ovat olleet\n> yksinkertaisia, nyt mentiin sitten aivan toiseen\n> äärilaitaan – nämä rahastot ovat todella mutkikkaita\n> tuotteita. Ideana on tavoitella tiettyä\n> volatiliteettia – 5%, 10% ja 15% rahastosta\n> riippuen. Eli tuottotavoitteen sijaan on\n> riskitavoite. Rahastot sijoittavat todella\n> monipuolisesti, omaisuusluokat ovat: osakkeet, korot,\n> luotot, hyödykkeet, kiinteistöt, inflaatiosuojatut\n> omaisuuserät ja Alternative Risk Premia –sijoitukset.\n> Lisäksi rahastot hyödyntävät velkavipua.\nToisin sanoen aktiivista omaisuudenhoitoa bulkkitavarana, joka nojaa siihen, että Nordnetin pojat ja tytöt olisivat keksineet toimivan tavan tähän hommaan. Palkkiot on ainakin vähän sinne päin.\nEn ymmärrä mitä asiakasryhmää tässä kositaan?\nNHG 9.11.2018 15:21\tvastaus nimelle: tapio21992\n> Toisin sanoen aktiivista omaisuudenhoitoa\n> bulkkitavarana, joka nojaa siihen, että Nordnetin\n> pojat ja tytöt olisivat keksineet toimivan tavan\n> tähän hommaan. Palkkiot on ainakin vähän sinne päin.\n> En ymmärrä mitä asiakasryhmää tässä kositaan?\nMinullekin jää vähän hämäräksi tuo kohderyhmä, ehkä se on aloittelevat sijoittajat, jotka haluavat päästä "helpolla kokonaisratkaisulla". Ja sitten toisena ryhmänä ne, joilla ei ole minkäänlaista kiinnostusta markkinoiden toimintaan, haluavat vain rahoilleen hyvää tuottoa välittämättä siitä, miten se tehdään.\nKatsoin nyt rahaston sijoitukset mutta tämä onkin swap-instrumenttiin sijoittava rahasto, eli salkun todellinen koostumus ei näy. Täysin läpinäkymätön tuote.\nAlbert Goodman 9.11.2018 17:19\tvastaus nimelle: NHG\nPitkässä juoksussa noin 90% aktiivisista rahastoista häviää vertailuindeksilleen. Prosentin juoksevat kulut, todennäköisuudet ovat kyllä indeksin puolella. Liian korkeat kulut, ei kiinnosta.\nMarkkinointi on tarinankerrontaa ja tuossa on kyllä ihan hyvä tarina. Uskon että nuo menevät ihan kohtuullisesti kaupaksi. Minä olen immuuni noille tarinoille, niitä olen kuullut niin paljon.\nAivan varmasti on olemassa sijoitusstrategia jolla saa parempaa riskikorjattua tuottoa kuin indeksi. Tämä strategia kuitenkin tiedetään vasta jälkikäteen. Todennäköisyys sille että sen osaisi valita etukäteen on niin pieni etten minä ala sitä arpomaan, minulle riittää markkinatuotto vähennettynä erittäin pienillä kuluilla.\nsepeli 9.11.2018 17:41\tvastaus nimelle: NHG\n> > Toisin sanoen aktiivista omaisuudenhoitoa\n> > bulkkitavarana, joka nojaa siihen, että Nordnetin\n> > pojat ja tytöt olisivat keksineet toimivan tavan\n> > tähän hommaan. Palkkiot on ainakin vähän sinne\n> > En ymmärrä mitä asiakasryhmää tässä kositaan?\n> Minullekin jää vähän hämäräksi tuo kohderyhmä, ehkä\n> se on aloittelevat sijoittajat, jotka haluavat päästä\n> "helpolla kokonaisratkaisulla". Ja sitten toisena\n> ryhmänä ne, joilla ei ole minkäänlaista kiinnostusta\n> markkinoiden toimintaan, haluavat vain rahoilleen\n> hyvää tuottoa välittämättä siitä, miten se tehdään.\n> Katsoin nyt rahaston sijoitukset mutta tämä onkin\n> swap-instrumenttiin sijoittava rahasto, eli salkun\n> todellinen koostumus ei näy. Täysin läpinäkymätön\nja merkittävä vastapuoiriski. Synteettisissä ETF:ssäkin vain 10% tässä isompi. Perinteisesti osakkeet tuottavat paremmin kuin muut omaisuuslajit. Mietityttää miten tällä saadaan osakeindeksejä parempi tuotto pitkässä juoksussa jota mainostavat. Indeksithän pesevät 30 v seurannassa kaikki muut valikoidut osakeryhmät.\nNHG 9.11.2018 18:44\tvastaus nimelle: sepeli\n> ja merkittävä vastapuoiriski. Synteettisissä\n> ETF:ssäkin vain 10% tässä isompi. Perinteisesti\n> osakkeet tuottavat paremmin kuin muut omaisuuslajit.\n> Mietityttää miten tällä saadaan osakeindeksejä\n> parempi tuotto pitkässä juoksussa jota mainostavat.\n> Indeksithän pesevät 30 v seurannassa kaikki muut\n> valikoidut osakeryhmät.\nYksi ideahan tuossa on vivuttaa vähemmän tuottavia omaisuuslajeja siten, että niillä saadaan lähemmäs osakemarkkinoita vastaava tuotto. Itse olen hieman skeptinen tuota kohtaan, ilmaisia lounaita kun ei ole. Tässä on vähän samaa kuin LTCM:n touhuissa, käytetään historiallisia korrelaatioita, vivutetaan sopivasti ja saadaan backtestauksella hieno tulos aikaiseksi. Tällaisten virityksien kohdalla on aina se kysymys, että mitä tapahtuu ns. epäjatkuvuuskohdassa (musta joutsen).\nAlbert Goodman 9.11.2018 19:04\tvastaus nimelle: NHG\nKatsokaa niitä backtestauksen tuloksia etenkin sillä korkeimman volatiliteetin rahastolla. Aivan uskomattoman hyvät tulokset saatu menneisyydessä, eihän ne kerro yhtään mitään tulevaisuudesta. Jos joku uskoo backtestauksen tuloksien jatkuvat tulevaisuudessa on hän typerys.\nNHG 9.11.2018 23:47\tvastaus nimelle: Albert Goodman\nOnpas kyllä hurja backtestaus-simulointi, indeksi +220% / rahasto +800%. Tähän on haettu malli, joka olisi toiminut todella hyvin menneisyydessä. Tällaisilla käppyröillä on tietty kiva myydä rahastoa, ongelma vaan on se, että tuo tuottokäyrä on puhdasta fiktiota, kukaan ei oikeasti sijoittanut tällä tavoin ja tienannut tuota 800% voittoa. Lisäksi salkun sisältö muuttuu koko ajan, eikä nykyistäkään sisältöä näe (koska on synteettinen rahasto) niin mahdotonta arvioida, miten rahasto käyttäytyy eri tilanteissa.\nLiian monimutkainen tuote, suht kovat kustannukset ja täydellinen läpinäkymättömyys tekevät kyllä sen, että itse jätän tämän suosiolla väliin.\nzizzler 10.11.2018 3:15\tvastaus nimelle: NHG\nOnpas kyllä hurja backtestaus-simulointi, indeksi +220% / rahasto +800%. Tähän on haettu malli, joka olisi toiminut todella hyvin menneisyydessä. Tällaisilla käppyröillä on tietty kiva myydä rahastoa, ongelma vaan on se, että tuo tuottokäyrä on puhdasta fiktiota, kukaan ei oikeasti sijoittanut tällä tavoin ja tienannut tuota 800% voittoa.\nMikäli oikein ymmärrän, rahaston tavoin menneisyydessä oikeasti euroilla sijoittanut olisi saanut 800% tuoton, tämähän on puhdas fakta, ei fiktio, eikä sitä voi kiistää..!!\nMarkkinoilla on varmasti tuhansia tai miljoonia [toistaiseksi tuntemattomia, mutta kiistatta olemassa olevia]metodeja joilla indeksin tuoton lyö tuhat kertaisesti, kukaan(oletettavasti) ei niitä tiedä eikä ole hyödyntänyt.\nJoten sellaisen löytyminen ei ole mahdotonta, vaan tilastollisesti ennemmin tai myöhemmin joku sellaisen löytää 100%:lla varmuudella. Puhdas matemaattinen fakta!\nIlmeisesti Smart rahasto on sellaisen kultajyvä-algoritmin vihdoin ehkäpä jopa ensimmäisenä maailmassa löytänyt, ja luonut riskittömän "rahantekoautomaatin" asiakkailleen.\nMiksi ei mennä mukaan jos tuotto on varmaa ja ISOA?\nToki voi epäillä että, on annettu tietokoneelle miljoonia eri algoja ja kun on löytynyt niistä yksi tällainen historiallisilla parametreillä supertuoton tuova, siitä tehdään samoin tein heti rahasto.\nMutta ei kait se niin voi mennä, all in, vaan nyt heti ja kaikki\nja helppoa automaattista riskitöntä rikastumista ei voi estää...yes kiitos Nordnetin pojat, ja tytöt !\nAlbert Goodman 10.11.2018 4:49\tvastaus nimelle: zizzler\n"Mikäli oikein ymmärrän, rahaston tavoin menneisyydessä oikeasti euroilla sijoittanut olisi saanut 800% tuoton, tämähän on puhdas fakta, ei fiktio, eikä sitä voi kiistää..!!"\nMinä tiedän viime kierroksen euroloton oikeat numerot, olisin voinut voittaa 90 miljoonaa jos olisin tiennyt ne etukäteen. Jälkiviisaus ei ole mitään viisautta, backtesting on juuri sitä.\nKun dataa tarpeeksi kiduttaa se tunnustaa mitä tahansa. Data mining, kyllä hyviä menneitä tuottoja saadaan kun laitetaan tietokoneet laskemaan. Mennyt on menyttä eikä se kerro tulevaisuudesta oikeastaan yhtään mitään.\nAnkiM 10.11.2018 5:38\tvastaus nimelle: NHG\nSen simuloinnin aikaväli on noin 16 vuotta, joten maailman osakeindeksin +220% on 7,54% p.a. ja rahaston +800% on 14,72% p.a. ja sen olisi saanut sijoittamalla 2x vivulla indeksiin?\nEUNL iShares Core MSCI World ETF, Keskihajonta 9,62%, Keskimääräinen tuotto 7,54%.\nSmart 15 tavoiteriski 15% olisi edellyttänyt viime 3 v aikana >1,5x velkavivun ihan pelkkään yo osakeindeksiin sijoittamisessa.\nAlbert Goodman 10.11.2018 5:42\tvastaus nimelle: NHG\n"Onpas kyllä hurja backtestaus-simulointi, indeksi +220% / rahasto +800%."\n1.4.2002-30.7.2018 indeksi ( MSCI All Country World Index IMI) on tuottanut 222%, backtesting tuosta rahastosta 813%.\nMarkkinoinnissa ei tietenkään väitetä mutta annetaan ymmärtää että tuollainen tuottoero olisi mahdollinen, jopa todennäköinen tulevaisuudessakin. Ei varmasti ole, voin laittaa siitä vaikka pääni pantiksi. Veikkaan että kymmenen vuoden kuluttua noita rahastoja ei edes ole olemassa koska ne on lopetettu tai sulautettu toisiin rahastoihin.\nKuinkakohan moni rahasto maailmassa on tuona aikana, samalla riskillä kuin indeksi saanut vähintään 800% tuoton. Veikkaan että niitä on todella vähän, yksi promille rahastoista jos sitäkään.\nMinusta ovat valinneet oikean vertailuindeksin, siitä pisteet, tuohon vertaan minäkin. Itse olen realisti, minulla on noin 40% mahdollisuudet voittaa indeksi mutta pitäähän sitä elämässä olla vähän jännitystä.\n"The MSCI ACWI Investable Market Index (IMI) captures large, mid and small cap representation across 23 Developed Markets (DM) and\n24 Emerging Markets (EM) countries*. With 8,870 constituents, the index is comprehensive, covering approximately 99% of the global\nequity investment opportunity set."


Ruuska Hereford | Luomu.fi\nKaupunkilaisten oma pelto (ruokaosuuskunta)\nKokkolantie 951 B, 44740 Keitelepohja\nTiina Vihava, puh. 040 734 8331\nKeitä tilalla asuu?\nTilaa asuttavat Tiina ja Heikki Vihava sekä kolme tytärtä Vanamo, Vuokko ja Vilja.\nEläimistä nautojen lisäksi tilalla pyörii kolme navettakissaa ja kaksi paimensukuista lapinkoiraa.\nMitä tuotatte luomuna?\nTuotamme luonnonmukaisesti pihvikarjan naudanlihaa, joten pelloillamme kasvaa pääosin heinää. Tänä vuonna maahan on kylvetty sopiva ja maittava sekoitus ruokonataa, englanninraiheinää, timoteitä, alsike-, puna- ja valkoapilaa. Lisäksi viljelemme hieman kaura-ohra-herne sekoitusta puitavaksi tai kokoviljasäilörehuksi.\nMiksi tilanne on luomutila?\nLuomuviljely on ympäristöystävällinen tuotantotapa ja se sopii erinomaisesti sekä helposti emolehmätuotantoon.\nMitä yleisö näkee ja kokee tilallanne luonnon päivänä 26.8.2017?\nLuonnon päivänä tilallamme on nähtävissä ja koettavissa aitoja maatilan makuja ja hajuja. Valkopäinen hereford-karjamme laiduntaa aivan pihapiirissä, joten eläimiä näkee takuuvarmasti. Siitossonni sekä emot laiduntavat vasikoineen omassa ryhmässään, lihasonnit omalla laitumellaan. Kaikki eläimet ovat hyvien kulkuyhteyksien päässä, joten myös lastenvaunuilla/-rattailla tai pyörätuolilla pääsee ihastelemaan eläimiä.\nTilan väki kertoo emolehmän vuodesta sekä viljeltävistä kasveista. Lapsille on luvassa piirustuskilpailu, joka taiteillaan suoraan pyöröpaaleihin.\nVierailupäivänä tilalla on auki kahvio, jossa myynnissä ainakin luomukahvia ja -pullaa. Lisäksi valmistamme jotain suolaista herkkua tilan omasta lihasta. Myynnissä tilan omaa lihaa ainakin säilykkeenä, mahdollisesti myös pakasteena.\nNelostieltä käännytään tielle 775 (Kokkolantie), jota jatketaan 9,5 km, jonka jälkeen käännytään vasemmalle. Tiehaarassamme on punainen maitolaituri ja numero 951 B. Hiekkatietä jatketaan n.500m, jonka jälkeen olet maatilan pihapiirissä. Tien varteen tulee opasteita.\nMeille pääsee myös veneellä kätevästi. Tilamme sijaitsee lähellä Keitele-järven pohjoispäätyä, jonne tulee väylämerkinnät. Venosen voi jättää laituriimme.\nLuonnon päivän kaikki avoimet luomutilat löydät täältä.


Laboratoriopalveluita tarjoava Puhti osaksi Mehiläistä | Mehiläinen\nOman hyvinvoinnin seurantaan palveluja tarjoava Puhti Lab Oy on liittynyt osakekaupalla osaksi Mehiläistä. Kotimaisen toiminnan lisäksi Mehiläisen kansainväliseen kasvuun keskittyvä uusi yhtiö, BeeHealthy, tutkii mahdollisuuksia hyödyntää Puhdin konseptia Suomen ulkopuolella.\nPuhti on tuonut asiakkaiden saataville helpon tavan seurata omaa terveyttään luomalla digitaalisen asiakaspolun laboratoriotestipakettien valinnasta aina tulosten raportointiin saakka.\n- Puhti on tehnyt ison työn rakentamalla laboratoriotestien hyödyntämiseen uuden verkkopalvelun. Yrityskaupan myötä pääsemme hyödyntämään Puhdin toiminta-alustaa. Lähdemme yhteistyössä kehittämään toimintaa terveydenhuollon näkökulmasta. Pystymme jatkossa tarjoamaan Puhdin asiakkaille muun muassa aiempaa vahvemmin terveydenhuollon asiantuntijoiden tukea eri tilanteisiin ja elämäntapamuutoksiin, toteaa Mehiläisen lääkärikeskusten johtava lääkäri Iiro Heikkilä.\nPuhti lanseerattiin vuoden 2018 lopussa uutena palveluna ennakoivaan terveydenhoitoon. Tähän mennessä jo noin 30 000 asiakasta on käyttänyt Puhdin palveluita. Puhti siirtyy osaksi Mehiläisen verkostoa huhtikuun alussa.\n- Mehiläisen laaja näytteenottoverkosto, laboratoriopalvelut, lääkäripalvelut sekä elämäntapavalmennukset tarjoavat jatkossa Puhdin asiakkaille entistä parempaa palvelua ja tukevat Puhdin liiketoiminnan kasvua. Mehiläinen on edelläkävijä sähköisten terveydenhoitopalveluiden tarjoamisessa myös kansainvälisille markkinoille ja siten luonteva kumppani ja omistaja Puhdille, toteaa yksikönjohtaja Tero Era Puhdilta.\nMehiläinen tutkii myös kansainvälistymismahdollisuuksia Puhdin konseptia hyödyntäen.\n- Puhti on omalta osaltaan tehnyt myös kansainvälistymisselvityksiä, ja yhdessä meillä on varmasti paremmat edellytykset ulkomaille suuntautuvien suunnitelmien osalta. Mehiläisen BeeHealthy lähteekin nyt aktiivisesti tutkimaan Puhdin konseptin tarjoamia kansainvälisiä mahdollisuuksia, sanoo toimialajohtaja Anssi Hartiala Mehiläisestä.\nPuhdin viiden hengen tiimi jatkaa palvelun kehittämistä yhdessä Mehiläisen asiantuntijoiden kanssa.


mitä pitäisi Käytä vastakohtana Opintolaina - www.championsleague08.fora.pl\nmitä pitäisi Käytä vastakohtana Opintolaina\nWysłany: Nie 17:15, 09 Lut 2014 Temat postu: mitä pitäisi Käytä vastakohtana Opintolaina\nmeille hallitus on paljon vaihtoehtoja kaikkien oppijoiden , joka voi kestää haluta , sijaan vähemmän kuin täydellinen luotto , huomioon . viimeinen alue haluat päätyvät klo voi olla ostaa täällä pulittaa täällä autoliike , mutta niille, jotka ovat ei yksi muu valintaan Tässä auttaa sinua on asuntolaina haluat kanssa minimaalinen rahaa alas . Massive ennakkomaksut usein sitoutunut ilman rahaa alas auton lainat . Tästä superior joustoa ja vuorovaikutuksessa vaatii in tärkeä tilanteissa englanti asukkaiden pystyvät nyt voitto rahaa instant ja hyvä tapa harkitsee välittömästi käteisellä lainat UK [link widoczny dla zalogowanych] on varmasti mitään huolestua kun olet työttömien . Suhtaudu ja sähköposti markkinointi, laina kauppiaita jotka sanovat sinut vahvistanut lainajärjestelyyn , lainan tarjoajien jotka tarvitsevat ennen - kustannus tai ehkä ensimmäinen talletus , sekä laina kauppiaat jotka sanovat he pystyvät hyväksymään olet puhelimessa, .\nTämä on yksinkertaisesti heistä luotonanto optiot on se, nämä ovat saatavilla kaikki muoto kuluttajille kanssa suurta mallit haluja ja tarpeet . Tämä pituus yleensä joustavat luonnossa joten voisit korjata mukaan teidän vaatia aiheuttamalla määrä edulliseen määrä . Hän aikoo saada uuden kodin avulla liiketoimi hän voi olla vastaanottava jälkeen myynti tehty hänen aktiivinen koti [link widoczny dla zalogowanych] Tämän avulla valitessaan takaisinmaksun riippuen teidän taloudellinen valmiudet . raha Yritys luultavasti normaali ja jälleenrahoituksen jäljellä luottotappioita. Tyypillisesti , ainoana muun menetelmä saatavissa nopeasti rahaa on vedota yksityinen yksittäinen .\nBy laittamalla henkilökohtaiset talo kuin vakuudet vastustuskykyisiä pankkilaina on mahdollista ja saada luotto määrä lähes 400000, varten että ajanjakso kuudesta kahteentoista kk .\nEi jokainen opintolainaa velkajärjestelyihin paketti Kielitaito koska tämä vaikka . Asiakkaan jotka varmasti ovat sijoitettu jossa huono luotto-pisteet voisi myös Valitse nopea henkilökohtaisen pankkilainan . Et ole epäsuotuisilla luottotiedot kuin oletusarvot , viivästyi kulut , defaults , konkurssin ja CCJs tai ottaa alle keskiarvon luottoluokitus Tietoa voi varmasti lähettää hakemuksen lainat . yhteistyössä allekirjoittaja on vielä toinen valinta monien pienten yritysten omistajat ottaa budjetit mutta voi saada käsiinsä pääoma by itse . Jotkut asiakirjoja jotka saattavat olla tarvittavat normaalisti kuuluvat verotus arvioinnit , tulos väitteiden , maksaa kalvot , pankki talletukset , teidän julkinen turvallisuuden tunnustaminen sekä muut [link widoczny dla zalogowanych] voit jopa saada henkilökohtainen vakuudeton laina joita voit käyttää nostaa teidän huono luotto seurauksena lujittaa velat ja parannettavaa maksu kirjattua. Normaali auto - prosessi mahdollistaa kauppakassit löydä autojen he vaativat jälkeen tutustua raha mahdollisuudet . Määritelty edellytykset , jonka on oltava mukana joku ennen kuin to asuntolaina ovat: RN1.\nTämä essee tai väitöskirja on tullut kirjoitettu ja 3 huolia : Olemme läpi taloudellinen kuohunta sijasta rahoitusmarkkinoiden romahdus koska tärkeimmät dilemma on lähde Tietojen vähentämistä tilanne on planeetta - suuri eikä ??vain American yksi Sekä kuohunta on hieman tosissaan kuin usein tunnusti . Financial komplikaatioita voi lopulta olla sinun yllättäen Tämä tarkoittaa, että on tilanne kun talous on ei riittävästi .


Tuokion tutustumme Ponivarikon hevostoimintaan. Hoidamme ja voimme kokeilla ratsastusta tai kärryajelua.\n1 tunti / 1 hevonen 50€\nLAPSILLE (ALK.4V) JA ERITYISRYHMILLE\nKurssilla tutustumme ponien hoitoon ja huolenpitoon. Opettelemme ponien lempeää käsittelyä sekä ymmärtämään niiden eleitä ja lajille tyypillistä käyttäytymistä. Opimme myös huolehtimaan ponien asuinoloista ja puhtaudesta. Ratsastamme ja ajamme kärryillä.\n5 kerran kurssi, kokoontuminen kurssista riippuen viikottain tai joka toinen viikko, 100 € / hlö\n8 kerran kurssi, kokoontuminen joka toinen viikko, 220 € / hlö\nLAPSILLE (ALK.4V.) JA ERITYISRYHMILLE\nKurssilla tutustumme ponien lisäksi koiriin, kissoihin, kanoihin, kukkoihin ja pupuihin. Hoidamme ja hoivaamme, ruokimme ja leikimme. Opimme myös huolehtimaan eläinten asuinoloista ja puhtaudesta. Ratsastamme ja ajamme kärryillä.\nHEVOSAVUSTEINEN LÄSNÄOLONTAITO, MINDFULNESS\nKurssilla voit kokea hevosten terapeuttisen vaikutuksen kiireisimmänkin arjen keskellä. Käymme läpi mindfulness-teoriaa ja teemme erilaisia harjoituksia, joista saat kattavan cd-paketin kotiinviemisiksi. Cd:t sisältävät kotona kuunneltavia harjoituksia. Tallilla teemme harjoituksia hevosten kanssa, ratsastaminen ei ole pakollista kuin ei myöskään aiempi hevoskokemus. Mindfulness l. läsnäoloharjoitusten avulla itsetuntemustaidot paranevat, tunnetaidot vahvistuvat, uni, jaksaminen ja keskittymiskyky kohentuvat. Henkinen hyvinvointi ja fyysinen terveys vahvistuvat.\n8 kerran kurssi à 2 tuntia, kokoontuminen joka viikko, 350 € / hlö\nmaksuvälineenä käyvät myös Tyky-kuntosetelit\nTilauksesta järjestämme myös eläintoimintatuokioita isommille ryhmille, esim. perhepäivähoitajat lapsineen, kehitysvammaisten asumisyksiköt jne.\nn. 1,5 tunnin tuokio, 200 € / ryhmä\nryhmäkoko max. 15 hlöä tai riippuen ryhmän ohjaavien aikuisten määrästä\nTilauksesta järjestämme myös lisäkursseja kysynnän mukaan.


Slow Show: Other Lives nousee suosikkien varjosta\nInnostuminen, aito sellainen, on kyllä aika huippua. Mutta kun minulle suositellaan bändiä hehkuttaen sen olevan The Nationalin ja Fleet Foxesin omalaatuinen yhdistelmä, sitkeä epäusko melkein torppaa kuunteluyritykset. Oli vähintäänkin otettava selvää, kuinka röyhkeästi vertaus oli ammuttu yli. Kävi ilmi, että yllättävän vähän. Itselleni melko tuntematon Other Lives nimittäin summautuu - osittain - melko hyvin noihin bändeihin. Ensimmäiset kuuntelukerrat löivät todella ällikällä, sillä laadukkaasta yhtyeestä on kyse.\nUuden (ilm. 10.5.) Tamer Animals -levyn nimikkokappale sopeutuu tuohon vertaukseen aika hyvin, vaikka tässä vaiheessa noita bändejä onkin vaikea saada päästä. Useamman kappaleen, ja koko levyn, kuunneltua suurin ihmetys ja suoraan sanoen harmistus onkin, miten on voinut ohittaa tällaisen bändin. Other Lives yhdistää hienosti folkin, rockin ja toisinaan jopa post-rockin ominaisuudet omaksi hienoksi ilmaisukseen, jonka draaman kaari on suuruuteen kurkottava melankoliassaan.\nÄärimmäisen hienoa musiikkia hienolta bändiltä, joka on selkeästi matkalla itsekin suosikkien joukkoon. Tässä melkeinpä niitä lempikappaleita, For 12, Tamer Lives ja Dustbowl III. Suosittelen. Koko levy myös soundcloudissa kuunneltavana, TÄÄLLÄ.\nTunnisteet: folk, levyt, musiikki, Other Lives\nliisa 7. toukokuuta 2011 klo 23.50\nohhoh. tää niinku niiin teki mun viikon. vähän ehkä kohta keväänkin. for 12 etenkin. huuhhrrrr. korvat vuotaa hunajaa ja itkettää. eipä tällaista äkkirakkautta tuu vastaan monesti.\nkiitos älyttömästi tästä, ja kertakiitos kaikesta uuden mahtifolkin esittelystä & muutenkin aina niin mahdista blogista!\nJuhani 8. toukokuuta 2011 klo 11.35\nOhhoho, kiitos kovasti - kaikista kommentin sisältämistä asioista. Mullakin oli just ensi reaktio aika poikkeuksellisen vahva, vaikken todellakaan odottanut sen olevan. Tosi hienoa jos sait 'äkkirakkauden' tästä, toivottavasti se pysyy mukana :)\nbubble 8. toukokuuta 2011 klo 14.22\nKiitos tästä, kuulostaa loistavalta!!\nJuhani 8. toukokuuta 2011 klo 19.59\nMieltä lämmittää et tykkääjiä löytyy.. Hieno bändi!\nravenwaves 9. toukokuuta 2011 klo 19.02\nOlli 9. toukokuuta 2011 klo 20.18\nJuuri sellainen löytö, jollaista näistä blogeista aina toivoo löytävänsä. Kiitos.\nJuhani 9. toukokuuta 2011 klo 23.48\nJehna, kiitos vaan RW:lle ja Ollille. Sanotaanko nyt näin, että kerrankin tärppää täälläkin :D Toi levy on muodostunut jo pakkohankinnaksi.


<¨ JOULUMAMMAT MARRASKUUN EKANA TIISTAINA ¨>\nklo 8:44 | 1.11.2005\nEihän pinoa vielä oltu aloitettu?\nja hermot meneeeeee! Mä haluan tekohampaat, kyllä kiitos! Mä en jaksa enää näitä perskeleen hammaskipuja joka välissä.. >:( Miksi ne on jatkuvasti kipeenä?? Mä en tajua.. Nyt on se hammas jossa on juurihoito vielä kesken kipeenä. Huomenna pitäis sit taas nähtävästi soitella hammaslääkärille, että auta auta auta.. Kun ei voi purra sillä puolella ollenkaan, tuntuu että alahammas painaa purressa heti siihen muka jo juurihoidettuun hampaaseen.. Nähtävästi siellä vielä on niitä juuria jäljellä kun kerran jomottaa ja on niin hellänä koko pentele. *argh* Miten paljon oonkaan tämän vuoden aikana kuluttanut hammaslääkärilaskuihin.. 8-/\nMuutoin olo on ihan ok. Eilen taas vain oli maha kipeenä lenkin jälkeen, tuntu että joka paikkaa särkee ihan messevästi. Mutta näillä viikoilla voi jo särkeäkin. :) Ja kylläpäs se lenkki olikin sellanen ettei ihme että särki, koira reuhaksi ja mulla oli täysi työ saada kuria taas. 8-/ Kun pitäähän sitä vähän pistää meteliä pystyyn ja reuhata kun vastaan tuleva koira alko meille urputtaan. Oma koira veti herneen nenään että hitto, mä puolustan äitiä nääääin äänekkäästi.. *gggrr* :) Sitten taisteltiin että anteeksi, mutta selviääkös äiti tässä ihan ilman herrasväen apua, täh häh. No mutta semmosta täällä.\nNyt vähän ajatukset sekasin kun mese vilkuttaa samaa aikaa ahkerasti. :) Kiva kun joku edes joskus kaipaa.. :))\nQuarra ja tirriäinen rv34+6 *uutta viikkoa taas aloitellaan*\nklo 22:02 | 1.11.2005\nnäin siis mulla,......\nEnsin Hippomaman galluppiin... Hyvä synnytys..hmm.. en usko että sitä voi määritellä. Jokainen synnytys on jokaisen kohdalla niin erilainen, kipukokemukset ovat jokaisella henkilökohtaisia, synnytykseen liittyviä pelkoja jne on monenlaisia jne..\nMutta omalta kohdaltani voisin ehkä ajatella kun on takana yksi sektio, niin hyvä synnytys olisi tällä kertaa alatiesynnytys. Ja ehkä se, että osaisin paremmin hallita kroppaani supistusten aikana ja niiden välissä (missä välissä???). Kaipa sellainen hetkessä eläminen ja itseensä luottaminen ovat tärkeimpiä asioita.\nTänne kuuluu ihan hyvää. Maha kasvaa ja ihmisten tuijotteluista ei saa enää rauhaa..kivaa tai ei..no ainakin tulen huomatuksi :) Jostain mulle kumpuaa sellainen olo että tämä vauva syntyisi aika paljon etuajassa..en tiedä mutta toivoisin tietysti että ei ainakaan ennen rv 35 syntyis.\nVauvan tavaroita on jo laitettu, sänky ei vielä ole valmis. Sairaalakassin ajattelin pakata jo tällä viikolla..tai sitten kun äitiysloma virallisesti alkaa :))\nt. beal rv 32+3\nklo 10:03 | 1.11.2005\nIhanaa, nyt ollaan marraskuun puolella, vihdoinkin ens kuu on jo MEIDÄN kuukausi!!!:))\nMikäs se kysymys oli, no ainakin synnytykseen liittyvää;) Hyvä muisti:P\nMä toisoisin et ainakin alku menis suunnilleen sillain kun viimeksi (mut ihan itellään lähtis käyntiin, ei käynnistyksellä)sain juuri oikeaan aikaan epiduraalin ja koko aukeamis vaiheen olin ihanan autuaassa fiiliksessä ja miehen kans vaan vitsailtiin ja hassuteltiin:)) Olisin halunnut enemmän kolla pystyssä (siis käpötellä yms.), mut oli niin monta piuhaa kiinni ittessä ja vauvassa et tuntu aika mahdottomalta. Ongelma oli kyl alusta lähtien et vauva ei ollut laskeutunut ja uskoisin et tuo kävely ja pystyssä olo olisi auttanut asiaa. Jouduinkin ensin ponnistamaan vauvan alas ja sit vasta ulos (ja jäi viel kiinni hartioista). Mut muuten meni kyl tosi ihanasti edellinen synnytys, menis tääkin sinänsä yhtä " helposti" , mut toivottavasti ei kukaan jää kiinni, se EI ollut kivaa:( Mä haavelin jakkaralla synnyttämisestä jo esikoisen odotus aikana, mut eipä onnistunut ja vähän pelkään et nyt varsinkaan ei oo omille toiveille oikein mahiksia, taitaa nuo lääkärit ottaa nämä kaksossynnytykset vähän erillailla:/ No ainakin toivon et saisin olla pystyssä niin pitkään kun haluan/kykenen ja et saisin hyvissä ajoin (ei liian aikasin) kipu lääkityksen! Siinä taitaa olla mun tärkeimmät toiveet synnytyksen suhteen! Ja todellakin toivon että saisin synnyttää ALAKAUTTA!!!!!\nSupistuksia tulee taas ikävästi, eilen ei tullut oikeestaan ollenkaan, mut nyt tuntuu et vähän väliä supistaa:( kivuttomasti onneks! No soitinpas nyt sinne neuvolaan kun huomasin et siellä on just soittoaika, lääkäri ois tänään, mut se on täys ja siel olim opiskelija joten ne soittelee mulle myöhemmin! Saas nähä mitä se neuvolantäti tuumaa, kai se on ihan paniikissa, kun tuntuu et on jotenkin ihan ylihuolehtiva:/ Jaa soittikin sit heti ja oli sitä mieltä et soitan keskusäitiysneuvolaan, siis sinne mis käyn ultrassa:/ No mitähän nekin siä voi auttaa, kaippa se sit selviää kun soitan! Nyt tuntuu et soittelen ihan turhaan:(( Sanokaa et eihän tää oo turhaa!!??? Nyt yritän ajatella lasten parasta, mut silti tuntuu jotenkin ihan hölmöltä:/\nMä alan nyt soitteleen, palailen myöhemmin kertomaan mitä sanoivat!\nRölli-peikko ja tylpykät 31+3\nnyt ehdin tulla teille kertoileen kuinka päivällä kävi; Soittelin sit neuvolaan uudestaan ja siellä oli peruuntunut lääkäri aika, joten pääsin sinne lääkäriin. Lääkäri teki alatutkimuksen ja totesi et kohdunsuu sormelle auki, mut sisäsuu kiinni. Kohdunkaulaa jäljellä 2,5cm, mutta pehmennyt. Käski vain ottamaan rauhallisesti! Huh, onneks ei tarvinnu taysiin lähtee, supisteluita tulee ja menee, mut edelleen onneks kivuttomia. Heti jos lakaa tuleen kipeitä pitää soittaa neuvolaan, pissakin katottiin ja puhas oli rr oli 130/82 mun mielestä vähän koholla, mut eipä neuvolantäti mitään sanonu. Ens viikolla jo uus käynti! Kovasti ne yrittää tuputtaa mulle kodinhoitajaa, mut mä en käsitä mitä mä sillä teen!!! Maksaisin jollekkin siitä kun se tulee kattoon kun mä löhöön sohvalla ja tyttö touhuaa, ulkona kyl pääsen viel hyvin itekkin käymään (ja haluankin). siivonnut en oo enää moneen viikkoon ku äiti käy siivoomassa ja ruuat pystyn itekkin tekemään! No katotaan nyt kuinka tää etenee, mut näin ainakin tällä hetkellä! Kyllä kannatti lääkärillä käydä niin sai mielenrauhan;)\nNyt löhöileen taas:)\nRölli-peikko ja tylpykät 31+3 (sykkeetkin kuunneltiin, toisella 152 ja toisella 156)\nTännepä ei ihmeempiä, tasasta odotusta. vauva on alkanut kyllä aikamoiseksi touhuajaksi ja tuntuu, että tulee mahasta läpi. pikkuinen on alkanut kasvaakin kiitettävään tahtiin, tuntuu, että koko maha on täynnä vauvaa.. Niin kai se tietysti alkaa ollakin pikkuhiljaa.\nsynnytysgalluppiin.. Oon päättänyt olla miettimättä tarkemmin koko synnytystä ennen synnytystapa-arviota joka lienee joskus kuun lopussa. kun kuulee mitä lekuri on siitä touhusta ylipäänsä mieltä kun pikkuongelmaa on ollut edellisissä synnytyksissä. ja kaikista tärkein asiahan on vauvan koko..\nMutta jos mietin millaisen synnytyksen haluaisin jos sen voisi valita ja se todella menisi niin(..).\nEkaksikin haluaisin, että lähtee itekseen käyntiin, siis jo siitä syystä, että saisin jännityksellä kotona odotella miten ja milloin alkaa.. Tosin sitä odotellaan varmaan veilä vuoden vaihteessa meikän historialla.\nTytön synnytys on jäänyt kyllä mieleen hyvänä synnytyksenä, osasin hallita itseni ja rentoutua ihan mukavasti(pojan synnytys oli sellainen,e ttä siitä jäi kova revanssihenki päälle, toisella kerralla osaan kaiken paremmin, hengityksen, rentoutumisen yms.), kätilöitä oli kaksi, toinen vasta palannut mammalomaltaan ja oma synnytys vielä hyvin muistissa ja oli kyllä todella kultainen ihminen, toi lämpimiä kaurapusseja ja passasi kaikella lailla.\ntytön maailmaan saattaminen kesti 4h18 min ja se oli ihan kohtuullinen aika, ainoa mitä muuttaisi, on se, että saisin kunnollisen kivunlievityksen, vaikka vain puoleksi tunniksi niin saisi hiukan levätä. haaveena on spinaalipuudutus. ja olen ajatellut testata jos vain mahdollista ammeen, ekalla kerralla suihku auttoi mutta siellä kopissa loppui happi, jos ammeessa henki kulkisi ja vesi auttaisi..\nja se mitä eniten toivon on se, että istukka syntyisi ihan itsekseen vauvan perään, saisin olla vauvan luona synnytyssalissa, nähdä kuinka se kylvetetään ja kävellä ite osastolle omilla jaloillani, en sängyllä kärrättynä tippapullot heiluen.\nSori kun taas vöyhötän vyöhyketerapiasta, mutta tälläkertaa odotan synnytystä luottavaisena ja haluaisin kokea, onko siitä oikeasti apua, samoin kun terapeutti lupasi antaa kaukohoitoa synnytysken ajan.\nOlen kipuherkkä, todella onneton.\nSaas nyt sitten nähdä kuinka Lahjan loppupeleissä käy!! Eiköhän ihan hyvin, kahdesti olen hengissä selvinnyt(oikeastikin, verta on tullut melkein kolme litraa kummastakin) niin jospa asia nytkin klaaraantuu.\nKyllähän hiukan hirvittää. Saisin varmasti sektionkin aika helposti mutta jotenkin en haluaisi kuitenkaan.....Vaikka kiroan itseni siitä hyvästä johonkin kun oikein kipeänä vauvaa maailmaan pönkään, ihan varmaan..\nJuu mutta tarvii taas alkaa lapsille jotain syömistä katella kun pikkukakkonenkin kohtapuoleen loppuu. ukko syököön päivällistä kaalikeittoa, se on sen herkkua. Minen kyllä suuhuni laita mutta makunsa kullakin!!\nLahja rv 33+4\nklo 13:14 | 1.11.2005\nTanaan on vasyttanyt ihan armottomasti aamulla olin hoitamas ystavan poikaa 3 1/5 tuntia ja olin sen jalkeen poikki. Tulin kotiin ja nukuin 3tuntia. Mista ihmeesta taa vasymys voi johtua ja eniten vasyttaa just paivalla. Saa nahda tuleeko yolla uni silmaan ollenkaan kun paivaunet venyi noin pitkaksi.\nLILLA(sory jos nimimerkki meni vaarin) tsemppia sinulle minunkin puolesta!!!!!!!!!!!Toivottavasti saat asiat jarjestymaan.\nSynnytyksesta ei aikaisempia kokemuksia mutta haluaisin normaalin alatiesynnytyksen ei kaynnistysta eika mitaan imukuppia tai pihteja. Normaali synnytys mielummin ei sektiota mutta jos synnytyksessa joku menee vikaan ei avaudu tai vauvalle tulee joku hata niin mielummin sitten suunniteltu sektio kuin hatasektio mutta noita juttujahan ei pysty etukateen arvaamaan......... Mua silti pelotta hirveasti synnytys alateitse kivut lahinna, tarkeinta kuitenkin olisi etta vauva ja mina sailytaan hengissa ilman traumoja ja fyysisia vammoja. Toisaalta tuo sektio tuntuisi yksinkertaisemmalta mutta oikeasti ei varmaan sita ole mutta nain ajatuksesna. Mutta nain jarjella kylla tuo alatiesynnytys silti vie voiton. No mina tassa pohdin ihan turhaa ilman kokemusta joten tieda hanta mina vain pidan tarkeimpana etta kaikki menisi jotenkin hyvin vauvan ja itseni kannalta.\nei mitaan uutta ajatuksissa vahan alkaa olla malttamaton olo voikun aika jo kuluisi jolukuun puolivaliin.....\nAnnora ja Maha-asukki rv 33+5(tanaan liikkunut vilkkaammin)\noutoa ajatella, etä ensi kuussa on virallisesti " meidän vuoro" ...\nMä en oikein nyt osaa tuohon galluppiin vastailla, tärkeintä varmaankin olis se että hoitohenkilökunta kuuntelee synnyttyjän toiveita, ja toteuttaa niitä tilanteen mukaan. Eikä väheksy synnyttäjän pelkoja tms...\nMulla on supistukset jonkin verran rauhoittunnet, kun viikon verran tuossa tuntui, että joka päivä niitä tuli säännöllisesti vähintään parin tunnin ajan n. viiden min välein. Paitsi nyt tänään on kyllä ollut taas ajoittain kovaakin menkkamaista kipua, ja samalla supistellut. mutta ei nuo sännöllisiltä tunnu... Noi varmaan johtuu siitä kun pojan kanssa innostuin leikkimään hippaa puistossa (tosin siis en kyllä pystynyt juoksemaan, mutta reippaamin kääntyilin ja liikuin kuin norm. nykyään...). Onneksi mun veli on täällä vielä tän päivän, illalla tosin lähtee kotiin.. Ja miehelläkin on tää vko iltavuoro, että pitkiä on päivät:/..\nHuomenna meinattiin mennä pojan, kaverin ja sen lapsen kaa illalla Titi-nallen konserttiin... Tai ainakin niin tänään suunniteltiin. pitää nyt kuitenkin katella huomenna tätä olotilaa. OLis kyllä kiva käydä, poikakin saattais tykätä!!!\nT:H-H rv 34+6\nklo 14:15 | 1.11.2005\nTaalla on paljon parempi olo kuin eilen ja kavin uimassa aamulla. Kyselin milloin alkaa seuraava vauvauinti uudenvuoden jalkeen - eivat viela olleet tehneet ensi vuoden listoja, mutta siella on nyt meidan vauva jo listalla etta paasee aloittamaan vauvauinnin heti kun se on sallittua :-)\nHippomaman kysymyksesta - ensikertalaisena kun ei oikein tieda mika sita oikeasti on edessa, vaikka kuinka aiheesta lukisi ja keskustelisi, mutta kylla minusta tuntuu etta kuten te jotkut muutkin olette sanoneet tarkeinta on se turvallisuuden tunne (etta katilo osaa asiansa) ja se etta saa positiivista kannustusta jos synnytys pitkittyy. Ja se etta jokaisessa vaiheessa kuunneltaisiin minun mielipidetta ja jos en jotain ymmarra niin se selitettaisiin kunnolla ennenkuin mihinkaan toimenpiteisiin ryhdytaan (ja jos en ole siina kunnossa etta ymmarran mita tapahtuu, etta kaikki selitettaisiin miehelle).\nTumble & Wriggler 35+5\nMulla tää ylävatsakipu jatkuu. (puhuin siitä aiemmin että on ihan tunne että olis kipeä mustelma, vaikka ei oo...) Soitin eilen siitä neuvolaan ja siellä epäiltiin että se vauvan pää siellä painaa. Mulla kun tämä isokoinen pikkukaveri on jalkatarjonnassa...\nHYVÄ SYNNYTYS??? no sellaisen tahtoisin kokea minäkin. Mulla kun esikoisesta oli aivan kamala.. 24h synnytin ja paikat oli siihen mennessä auki 4-5cm ja päätettiin leikata. Silloin ajattelin että jos tollasta tuskaa tarvii ihmisen kestää, niin johan on kumma, kun kaiken olisi voinut tehdä paljon yksinkertasemmin ja kivuttomasti SEKTIOLLA. Nyt tätä kakkosta odottaessa on pelko synnytyksestä ollut kova, ja oikeestaan olen yrittänyt olla ajattelematta koko asiaa.. viimeviikolla äitipolilla sitten kun todettiin että vauva on TODELLA iso ja ainakin vielä jalkatarjonnassa, niin lääkäri ymmärsi heti pelkoni ja TOIVEENI sektiosta. Nyt se on sitten mustaa valkoisella, 17.11 päätyetään sektio päivä. Olen tähän varsin tyytyväinen ja tuntuukin että päätös helpotti oloa. Toisaalta se sektiokin on alkanut pelottamaan ja varsinkin se paraneminen siitä... mutta tää on normaalia pelkoa! Ja mitä siihen paranemiseen tulee, niin viimeksi paranin nopeasti siitä sektiosta ja toivon että nytkin kävisi niin. Eihän sitä koskaan voi tietää kummasta toipuu nopeammin, alatie synnytyksestä vai sektiosta, koska alatiesynnytyksessäkin voi vaikka revetä todella pahasti. Näitä asioita kun ei etukäteen koskaan tiedä!\nMua vielä väsyttää, taidan mennä keittää kahvia.. ihana tuoku tulee uunista, laitoin heti 8 jälkee aamulla karjalanpaistin uuniin.. namskis!\nKurkku edelleen yöllä kipeä, mitä ihmettä virusta tämä oikein onkaan. Vauva mylkkyää mahassa ihan kunnolla. Edelleen ne potkut tuntuvat oikealla puolella kyljessä, jotenkin poikittain siellä edelleen ollaan...\nHippomaman hyvä synnytys kysymykseen vastaisin, että olipa kysymyksessä sektio tai alatiesynnytys toivoisin, että kaikki sujuisi kutakuinkin " hallitusti" =avautumisvaiheet, ponnistusvaihe ja loppurutistus. Hyvään synnytykseen kuuluu mielestäni myös sellainen turvallisuuden tunne, että voi luottaa kätilöiden osaamiseen ja että he ovat kannustavia & empaattisia loppuun saakka. Varsinkin lopussa itseltäni meinasi alatiesynnytyksessä usko loppua, joten mielestäni kannustava kätilö tuossa tilanteessa parasta.\nSektio ja alatiesynnytys ovat siis takana ja näistä sektion koin helpommaksi ja alatiesynnytyksen kivuliaammaksi. Repeämä oli myös pidempään kipeä kuin sektiohaava, joka sekin muutamana ekana päivänä leikkauksen jälkeen oli kyllä kipeä. Molemmat olivat jokatapauksessa itselleni hienoja kokemuksia. Pikkukolmosen kohdalla ei ole mitään väliä millä tavalla syntyy, kunhan syntyy ja lopputuloksena vauva ja että itse on kunnossa (siinä kunnossa siis mitä nyt sitten synnytyksen jälkeen yleensä ollaan:). Kätilöt olen myös kokenut tosi mukaviksi ja ammattinsa osaaviksi. Olen kyllä ottanut sen asenteen, että avoimin mielin synnyttämään ilman senkummempia suunnitelmia (jotka harvoin menevät käsikirjoituksen mukaan), kyllä kätilöt neuvovat ja auttavat tilanteen mukaan. Oma miehenikin on työnsä puolesta opiskellut synnytysjuttuja, joten itselleni luo turvallisuutta se, että synnytyksessä on mukana sairaalahenkilökunnan lisäksi jotakin näistä jutuista tietävä puoliso.\nLähdenkin nyt tästä ulkoilemaan. Huomenna ajattelin käydä vyöhyketarapiassa noiden yöunet vievien levottomien jalkojen takia. Onko kellään kokemusta näin raskauden aikana tästä em. terapiasta? Auttoiko?\nt. Vipeka 32+2\nmarraskuuta jo!!!!!!ei uskois kun ulos katsoo...\nAIVAN USKOMATONTA!!!!SAIN UUDEN AJAN ÄITIPOLILLE JO PERJANTAINA 4.11=0!!!!!eilen sinne soitin ja nyt sainkin näin pian kun piti vasta 14.11 olla,nyt pääsen tästä stressistä ja epätietoisuudesta ja saan kuulla mitä ne meinaa ym.\nHyvä synnytys,no takana on normaalisti alkanut synnytys joka oli pitkittynyt ja kivulias ja päätyi lopulta hätäsektioon nukutuksessa joka oli siinä tilanteessa ehdottomasti oikea päätös.Hätäsektiota en tietenkään toivo,mutta sektiota kylläkin koska mulla on vieläkin synnytyspelko(en kuitenkaan ole pelkopolilla käynyt),lasta veikataan suureksi,en ole alakautta synnyttänyt,mulla on TODELLA ALHAINEN kipukynnys.Nyt vaan toivon että ei mitään niin säikäyttävää tapahtuisi kuin ekassa synnytyksessä kävisi ja mua kuunneltaisiin.Toivon vaan että tämä lapsi saataisiin onnellisesti ja turvallisesti maailmaan hyvinvoivana.Sektio tai alatiesynnytys:kumpikin yhtä hyviä,kunhan vaan vauva voi hyvin.\nMulla ei ole ns.tarvetta kokea alatiesynnystä kun ajatuskin siitä ahdistaa ja pelottaa,toki sektiokin jännittää.Viimeksihän olin nukutuksessa enkä tiennyt siitä mitään.Toivuin hyvin kuitenkin sektiosta eli siitä jäi ihan OK fiilikset.\näitiliini ja hikkavauva rv 35+4\nklo 9:52 | 1.11.2005\nOlipa kiva huomata kun heräsi että ystävämme arska möllöttää,eikä sada tai muuta kurjaa.\nMinny,joo kyllä ne supparit siitä harveni kun lepäili.(Olipahan hyvä syy kieltäytyä lähtemästä anoppilaan kylään :P)Aika pelottavaa oli kyllä huomata että nehän oli tosiaan säännöllisiä kun huvikseni aloin kellosta katsomaan.Tulihan niitä sitten pitkin iltaa..masu kivikovana!\nJaa..nyt heitti Hippomama pahan kysymyksen.Filosofisia pitäis heti aamutuimaan pohtia :/ hmmph..Vaikea sanoa kun en ole ikinä synnyttänyt niin ei tiedä mitä se on!!!Mutta kai se pääasia on että jälkeenpäin siitä ei jää mitään traumoja (ei äidille eikä lapselle).Ja myös ettei jää pysyviä fyysisiä vammoja tai haittoja.Ja itselle ainakin on tärkeää että tulee kuulluksi siinä kipujen keskellä,ja toiveet otetaan huomioon.' Hälläväliä' -kätilöt voi työntää hällänsä sinne väliin minne päivä ei paista!!Ennen kaikkea se on kai sitä juuri että siitä jää hyvä mieli ja tunne että uskaltaa synnyttää vielä joskus uudestaankin :D Luulis.Tää on nyt taas tikru-pohdintaa..tietämätön untuvikko tuumaillee ;)\nSisko soitti eilen innoissaan että oli nähnyt ekaa kertaa sektion siellä työharjottelussa!!Oli ihan innoissaa.Ei voinu tietenkään vaitiolon takia kertoa kaikkea mutta aika liikuttavaa se oli kuulemma ollut!! Se kun on sellanen menijä tyyppi ollu eikä paljoo pikkuihmiset kiinnostanu ennenku vasta nyt mun raskauden myötä ;) Koskaan ei oo edes ihan pientä vauvaa varmaan nähny..Mutta mun pelkoa helpotti hieman se että nyt se kuulemma ' tositoimia' nähneenä haluaa sitten joskus kun lapsia saa,ehdottomasti synnyttää alakautta jos mahdollista.Oli kuulemma sen näköstä touhua se leikkaus..Ja nyt niille jotka olette sektioon menossa,älkää suuttuko tai pelästykö!!!Tää oli vaan yhden ihmisen mielipide!! :)\nOn sitä itsekin tullu harkittua että mitä jos vaan vaatis sektion mutta jotenki oon aina kuitenki päätyny siihen tulokseen että jos sittenki yrittäis alakautta..edellyttäen ettei vauva oo tosi iso!Ja sehän selviää nyt perjantaina..kyllä vaan jänskättää!!!!\nNyt tää jänskääjä lähtee pyykkitupaan pesee lakanat.\nAurinkoista päivää tontut ja kinkut!!!!!\nklo 9:38 | 1.11.2005\nPitkästä aikaa pinoudun. Lukemassa käyn kerran pari viikkoon, mutta nyt siihen tulee muutos ;) Olen kas jäännyt mammalomalle! Toinen päivä jo menossa ja hyvälle tuntuu.\nKunto yhä loistava lukuunottamatta väsymystä. Eilen kävin neuvolassa ja kaikki sielläkin ok. Lapsikin oli taas kääntynyt pääalaspäin, mutta saas nähdä pysyykö vieläkään paikoillaan, kun on niin kova menijä :)\nSynnytystapa arvioon olisi ensi viikolla aika. Mitähän sielläkin nyt sitten arvioidaan ja tehdään... Ei hajuakaan, mutta kuulemma siksi menen, kun ensimmäinen lapseni syntyi sektiolla.\nTästä pääsenkin gallupaiheeseen sujuvasti...\nJohon vastaus, että ei hajuakaan ;) Hätäsektioon meni ensimmäinen raskaus viimemetreillä ennen ponnistamista, että sitä en ainakaan toivo.\nToivon kai lähinnä rauhallista ilman kiirettä etenevää alatie synnytystä, koska viimeksi oli kova kiire lopussa ja laikkaushaava oli ikävän kivulias ja kauan. Ei kiitos sektiota jos saa valita :)\nTulihan sekavaa höpinää, mutta ehkä tämä tästä paranee/selkiintyy loman edetessä...\nBebu rv 35+2\nklo 9:02 | 1.11.2005\nLILLA:Paljon tsemppiä siule ja toivottavasti saatte tilanteen ratkeamaan parhain päin! Täällä jännätään myös puolestasi!\nTIKRU:Jokos olo parempi vai vieläkö supparit oli pitkäänkin kiusana?\nGalluppiin en nyt oikein osaa vastata...hyvä synnytys...hmm...\nTänne ei mitään ihmeempiä,olen yrittänyt lepäillä mahdollisimman paljon,mutta rehellisesti voin sanoa,että tylsistyttää!!!!!!!!\nNyt just tuntuu sitten,että pitäisi tehdä tuo juttu ja tuo ja vielä tuokin...\nOon kyllä jotain pientä puuhastellutkin,mutta vaikka pesukoneen tyhjentämiseen menee kyllä huomattavasti enemmän aikaa kuin koskaan muuten =o)\nMutta nyt syömään jotain ja sitten jälleen pitkäkseen kun esikoinenkin on kumminsa kanssa liikenteessä.\nMinny ja masu 35+5


Chloe Sevigny ja täydellinen tyyli - katso kuvat\n23.05.2019 klo 18:39 (muokattu 26.07.2019 klo 12:33 )\nNäyttelijä, malli, ohjaaja ja suunnittelija Chloë Sevigny, 44, on tyyli-ikoni, joka on pysytellyt aallonharjalla jo 1990-luvulta lähtien.\nRakastamme Chloë Sevignyn tyyliä! Monilahjakas näyttelijä tähdittää tällä hetkellä esimerkiksi Suomessa HBO:lla nähtävää The Act -sarjaa ja juuri ensi-iltansa Cannesin elokuvajuhlilla saanutta zombie-leffaa The Dead Don’t Die.\nErityisesti indie-leffarooleissa viihtyvä Chloë ei kaihda hankaliakaan aiheita, ja hän on rohkea, ennakkoluuloton ja boheemi oman tiensä kulkija myös pukeutumisessaan. Cannesin punaisella matolla Chloë osoitti jälleen, miksi hän lukeutuu maailman tyylikkäimpien naisten joukkoon.\nParhaiten tähden tyyliä kuvaa sana cool, ja hän on lukeutunut maailman seuratuimpien it-tyttöjen joukkoon jo 1990-luvun lopulta lähtien. Tyylissään Chloë suosii esimerkiksi matalia korkoja, minimekkoja, sortseja, nahkaa ja vintage-vaatteita. Näyttelijä on myös malli, ja tyylitajunsa ansiosta hän on päässyt luomaan uraa myös muotisuunnittelijana. Tähti on suunnitellut yhteistyömallistoja esimerkiksi vaatemerkki Opening Ceremonylle ja kehysbrändi Warby Parkerille.\nKatso kuvat Chloen tyylistä ja inspiroidu!\nFMB, Dave Bedrosian/Future Image/WENN.com, All Over Press\nOleg Nikishin, All Over Press\nChloe Sevigny ja Selena Gomez Julie Edwards/LFI/Avalon, All Over Press\nMUNAWAR HOSAIN, All Over Press\nVIKO, All Over Press\nMorane+Sinclair/REX, Morane+Sinclair/REX/All Over Press\nNameFace LLC/REX/All Over Press\nErik Pendzich / Alamy Stock Photo, All Over Press\nGEER, All Over Press\nJeffrey Mayer / Alamy Stock Photo, Jeffrey Mayer / Alamy, All Over Press\nFVA, WENN.com, All Over Press\nIvan Nikolov/WENN.com, INB, All Over Press\nLexie Moreland/WWD/REX, Lexie Moreland/WWD/REX/All Over Press\nJuttu julkaistu ensimmäisen kerran toukokuussa 2019.\nMikä talvityyli! Ylistetyn muoti-ikonin asusta voi ottaa Suomessa malliaMaailman tyylikkäin äiti ja tytär todistavat: nämä vaatteet näyttävät tyrmääviltä ikään katsomatta! Mitä tapahtui Miley Cyrusin tyylille? Huima ero entiseen – vertaa kuvatMieletön muutos! Lapsitähdistä kasvoi supertyylikkäitä ilmestyksiä – katso kuvatThaimaan prinsessan jumalainen tyyli – näin ei saisi Euroopan hoveissa pukeutua


Kajaanin tsasouna sai ristikupolin | Yle Uutiset | yle.fi\nKajaanin tsasouna sai ristikupolin\nKajaanin ortodoksisen seurakunnan rukoushuone eli tsasouna on valmistumassa Kuluntalahdessa. Perjantaina rukoushuoneen katolle asennettiin sipulinmuotoinen ristikupoli.\n15.6.2012Päivitetty 15.6.2012 15:42\nPaula Hiljanen / Yle\nNoin 300 kiloa painava ja liki 20 litraa tervaa vaatinut kupoli on valmistettu Joensuun Tuupovaarassa. Pian puolitoista vuotta Kajaanin kirkkoherrana toiminut Isä Andreas siunasi ristin kupoleineen ortodoksisen kirkon perinteiden mukaisesti.\n- Olen kiitollinen siitä, että seurakunta on tehnyt tsasounan rakentamispäätöksen. Rakentamisesta päätettiin jo ennenkuin aloitin työni kirkkoherrana.\nTsasouna on pienimuotoisempi ja ikäänkuin kappeli.\nTsasounaa on Kajaaniin haluttu jo kymmeniä vuosia, kertoo isännöitsijä Reijo Marjomaa. Rakennusta alettiin suunnitella vuonna 2009. Isä Andrea selventää kirkon ja rukoushuoneen eroa.\n- Kirkko on vihitty seurakunnan säännöllisen jumalanpalvelusten pitopaikaksi. Tsasouna puolestaan on rukoushuone, missä alunperin maallikot ovat toimittaneet jumalanpalveluksia. Se on pienimuotoisempi ja ikäänkuin kappeli.\nKajaanin tsasouna on mitoitettu niin, että sinne sopii helposti 30 ihmistä. Ahtaasti sinne voi mahduttaa 50 ihmistä.\nKajaanin tsasouna vihitään kirkollliseen käyttöön lauantaina 18. elokuuta kaikille avoimessa tilaisuudessa. Vihkimisen toimittaa Oulun metropoliitta Panteleimon. Vedenpyhityksessä koko rakennus vihmotaan pyhitetyllä vedellä. Tsasouna tulee olemaan jatkossa tärkeä hautaansiunaamisten toimituspaikka.\nKotimaan uutisetKajaanirukoushuoneetkirkkokunnatKajaanin seutukuntauskontoKuluntalahti, Kajaaniseurakunnatortodoksisuusrukous (toiminta)


Kuntaliitoksen kariuduttua Riihimäki keskittyy nyt omiin asioihinsa | Yle Uutiset | yle.fi\n15.10.2015 klo 17:03\nRiihimäen kaupungintaloSari Törmikoski / Yle\nKoska kuntaliitos Hausjärven ja Lopen kanssa kariutui, aikoo Riihimäki katsoa nyt aiempaa enemmän oman kaupunkinsa etua.\n– Kyllähän meillä tällä hetkellä tietenkin painopiste on Riihimäen kaupungin toiminnan kustannustehokkuuden parantamisessa ja toissijaisesti katsellaan tätä seutukuntaa, painottaa kaupunginjohtaja Seppo Keskiruokanen.\n– Meille iso asia on sosiaali- ja terveystoimen kehittäminen. Siinä me tehdään nyt Riihimäen kaupungin näkökulmasta ratkaisuja.\nKeskiruokanen sanoo, että tässä vaiheessa tullaan katsomaan kaikkia seudun kuntien välisiä yhteisiä sopimuksia ja niiden kehittämistarvetta.\n– Ei meillä mitään negatiivista kantaa tai näkemystä ole naapurikuntien suuntaan missään tapauksessa, mutta tietenkin tämmöisessä tilanteessa katsotaan ensisijaisesti riihimäkeläisen veronmaksajan etua.\nVyö tiukalla ensi vuoteen\nRiihimäki pitää menonsa ennallaan ensi vuonna. Kaupunginjohtaja Seppo Keskiruokasen talousarvioesityksessä kaupungin toimintamenot ovat ensi vuonna jopa hivenen pienemmät kuin kuluvan vuoden ennuste kertoo.\nEsityksen mukaan tuloverot pidetään ennallaan, mutta kiinteistöveroja korotetaan. Kiinteistöveroprosentteja ehdotetaan korotettavaksi seuraavasti: yleinen kiinteistövero 0,05 %-yksikköä, vakituiset asunnot 0,1 %-yksikköä, muut asunnot 0,6 %-yksikköä, rakentamattomat rakennuspaikat 1 %-yksikköä ja voimalaitokset 0,25 %-yksikköä.\nRiihimäki pyrkii myös pienentämään suureksi paisunutta velkataakkaansa. Lainakanta pienenee 1,3 miljoonalla eurolla, jos Keskiruokasen ehdotus menee luottamuselimissä läpi.\n– Säästöistä huolimatta talousarviossa on rahoitus musiikkiluokkien ja montessoriopetuksen ylläpitämiseksi.\nRiihimäen kaupunginvaltuusto käsittelee talousarvion 7.12.2015.


suomalainen metalliteollisuuden yritys\n(Ohjattu sivulta Outokumpu Oy)\nTämä artikkeli käsittelee Outokumpu Oyj -nimistä yritystä. Outokumpu käsittelee samannimistä kaupunkia.\nOutokumpu Oyj on suomalainen metalliteollisuuden yritys, joka toimii 30 maassa. Nykyistä yhtiötä edeltävä toiminta alkoi vuonna 1910 Outokummun kaupungista, silloisesta Kuusjärven pitäjästä, josta löytyi kuparimalmia. Malmikentän syntymäpäivänä pidetään 16. maaliskuuta 1910, jolloin saatiin ensimmäiset kairausnäytteet. Sen pohjalle syntyi kuparimalmia tuottava Outokummun kaivos. Outokummusta tuli valtionyhtiö, kun Suomen valtio osti Outokummun kaivosyhtiön koko osakekannan viipurilaiselta Hackmanin kauppahuoneelta. 1940-luvun lopulla Outokumpu oli Euroopan suurin kuparintuottaja, mutta yhtiö luopui kuparista kokonaan vuosituhannen vaihteen jälkeen. Nykyään Outokumpu omistaa Kemin kromikaivoksen, Tornion terästehtaan ja ferrokromisulaton sekä useita tuotantolaitoksia Suomen ulkopuolella.\nOsake OMXH: OUT1V\nMarkkina-arvo 3 223 milj. € (31.12.2017)\nPuheenjohtaja Kari Jordan\nTuotteet ruostumaton teräs\nLiikevaihto 6 403 milj. € (2019)\nLiikevoitto 33 milj. € (2019)\nTilikauden tulos -75 milj. € (2019)\nHenkilöstö 10 390 (31.12.2019)\nOutokummun nykyinen pääliiketoiminta-alue on ruostumaton teräs (Stainless Steel), joka jakautuu kolmeen liiketoiminta-alueeseen: Europe (Eurooppa, Lähi-itä, Afrikka, Aasia ja Tyynenmeren alue), Americas ja Long Products. Yhtiön merkittävimmät eurooppalaiset kilpailijat ruostumattoman teräksen valmistajina olivat vuoteen 2012 sitä suuremmat saksalainen yritys Inoxum/ThyssenKrupp, espanjalais-ranskalais-luxemburgilainen Aperam/ArcelorMittal ja espanjalainen Acerinox. Vuoden 2012 lopulla Outokumpu osti Inoxumin, ja siitä tuli alan suurin toimija Euroopassa, ellei peräti koko maailmassa.\nOutokumpu Oyj on Fennovoimaa suomalaisittain omistavan Voimaosakeyhtiö SF:n osakas.\nVuonna 2017 Outokumpu oli liikevaihdolla mitattuna Suomen 13:nneksi suurin yritys.\n1.1 Suomalainen yhteisyritys ja norjalainen vuokrayhtiö\n1.2 Suomen valtion liikelaitos\n1.3 Valtio-omisteinen osakeyhtiö\n1.3.1 Raakakupariksi omissa jalostuslaitoksissa\n1.3.2 Sodanjälkeinen aika – sotakorvauksia ja liekkisulatuksen kehitys\n1.3.3 Kehitys monimetalliyhtiöksi\n1.3.3.1 Teknisellä viennillä maailmalle\n1.3.3.2 Kokkolan tehtaat rikin, koboltin ja sinkin jalostajina\n1.3.3.3 Porin tehtaat kuparin ja nikkelin jalostajina\n1.3.3.4 Tornion tehtaat kromin ja teräksen jalostajina\n1.3.4 Uusi vuosituhat — keskittyminen jaloteräkseen\nSuomalainen yhteisyritys ja norjalainen vuokrayhtiöMuokkaa\nOutokummun pääkonttori sijaitsi heinäkuuhun 2016 saakka Espoossa.\nVuoteen 1914 mennessä oli perustettu yhteisyritys Outokumpu Kopparverk, jossa omistajina olivat viipurilainen kauppahuone Hackman & Co ja Suomen valtio. Yhtiön johtoon kuuluivat tällöin vanha kauppaneuvos Wilhelm Hackman ja senaattori Paul Kraatz. Teknologiaksi eli kuparinerotusmenetelmäksi saatiin norjalaisyrityksen elektrolyyttinen metodi. Erinäisten vaikeuksien jälkeen päädyttiin siihen, että yritys vuokrattiin norjalaiselle Hybinette-yhtiölle elokuussa 1917. Tätä aikaa kesti kaikkiaan kolme vuotta.\nSuomen valtion liikelaitosMuokkaa\nVuokrayhtiö ostettiin kaivoksenomistajille eli Suomen valtiolle ja Hackmanille tammikuussa 1921. Toimitusjohtajaksi valittiin filosofian tohtori Eero Mäkinen. Lopullinen ratkaisu valtiollisesta kaivosyhtiöstä toteutui joulukuussa 1924, kun valtio lunasti Hackmanin osuuden kaivoksesta. Näin syntyi valtion liikelaitos Outokummun kaivos. Tämänkin jälkeen käytiin useamman vuoden ajan yrityksen kehittämissuunnasta taistelua toimitusjohtajan ja johtokunnan välillä, joka lopulta päättyi Mäkisen haluamalla tavalla. Rakennettiin muun muassa rikastamo ja vanha kuparitehdas suljettiin, vaikka lamavuodet koettelivatkin yrityksen kannattavuutta. Yritys työllisti tuolloin noin 400 henkeä.\nOutokummun kaivos toimi 1930-luvun alkuun valtion liikelaitoksena, mutta osakeyhtiömuotoinen toiminta nähtiin tavoiteltavana johtuen yrityksen kehitystarpeista. Eduskunnassa käydyn tiukan keskustelun ja äänestysten jälkeen joulukuussa 1931 osakeyhtiömuotoinen malli sai hyväksyntänsä – uusi Outokumpu Oy aloitti toimintansa 1. kesäkuuta 1932 määräyksellä vähintään 75 % valtio-omistuksesta. Yrityksen asema maailman kuparimarkkinoilla oli tällöin vielä vaatimaton. Euroopan markkinoilla rooli oli näkyvämpi yhtiön ollessa viiden suurimman kuparikaivostuottajan joukossa.\nRaakakupariksi omissa jalostuslaitoksissaMuokkaa\nImatrankosken voimalaitokselta saatava ja hinnaltaan edullinen energia ratkaisi myös kuparisulaton valmistusmenetelmän sähkömetallurgian eduksi. Imatralle rakennettiin näin kupari- ja rikkidioksiditehtaat, jotka saatiin käyntiin vuoden 1936 aikana. Näin Outokummun malmi voitiin nyt jalostaa raakakupariksi. Lisäksi jalostusprosessissa syntyi sivutuotteita, muun muassa rikkikiisua, joiden käyttöä suosivat muun muassa selluloosateollisuuden uudet tekniikat.\nSuomen taloudellisen puolustusvalmiuden nostaminen 1930-luvun lopulla toi esille kotimaisen metallitehtaan perustamistarpeen. Päätös tehtaasta tehtiin kesäkuussa 1938, ja sijoituspaikaksi tuli Pori. Tehtaan rakennustyöt sattuivat käynnistyvän suursodan kynnykselle. Tehdas valmistui välirauhan aikana eli syksyllä 1940. Raakakuparin jatkojalostusta eli raffinointia varten valmistui Poriin kuparielektrolyysitehdas keväällä 1941. Näin Suomesta tuli kuparin ja messingin suhteen omavarainen. Sota-aika leimasi myös Outokummun investointeja, sillä Suomen silloinen hallitus vaati nikkelintuotantoa. Petsamon ja Nivalan kaivokset olivat Poriin perustetulle nikkelitehtaalle raaka-ainelähteenä. Tuotanto pääsi käyntiin alkuvuodesta 1942. Sota-ajan Outokumpu Oy:lle leimaa antavana oli Saksan kanssa käytävän kaupan laajuus ja kuparin laajamittainen käyttö sotilaallisiin tarkoituksiin, joka vuonna 1944 oli jo 75 %. Kaivoksia oli avattu myös lisää: Makolan nikkelikaivos Nivalaan ja Ylöjärven kuparikaivos. Työntekijämääräkin oli kasvanut merkittävästi eli lähes 3 000:een, joista n. 1 300 oli jalostuspuolella.\nSotilaallinen tilanne Kannaksen rintamalla muodostui kesä-heinäkuussa 1944 vaikeaksi. Sotataloudelle tärkeän kuparisulaton siirto Imatralta tuli nyt välttämättömäksi. Uudeksi sijoituspaikaksi tuli Satakunnassa Kokemäenjoen varrella sijaitseva Harjavalta. Ensimmäiset tuotteet saatiin ulos tammikuussa 1945 – siirto oli siis onnistunut.\nSodanjälkeinen aika – sotakorvauksia ja liekkisulatuksen kehitysMuokkaa\nSodanjälkeistä aikaa leimasivat sotakorvaukset. Outokumpu Oy:n tuotteet olivat siinä merkittävässä osassa. Etenkin ensimmäisten korvausvuosien 1945–1947 suuret kaapelitoimitukset edellyttivät Outokummulta suuria jalostuspanostuksia. Kuparituotannosta meni näin 1945 90 %, 1946 43 %, 1947 44 % ja vielä 1948 37 % sotakorvauksiin. Sen jälkeen korvausten osuus laski alle 20 %. Nikkelin tarve laski nopeasti sodan jälkeen. Niinpä Outokumpu lopetti nikkelituotannon 1946. Sitä tosin tuli kuparituotannon ohessa pieniä määriä.\nSähkön saannin vaikeutuminen ja hinnan kohoaminen sodan jälkeen vauhditti energiaa säästävän sulatusmenetelmän eli liekkisulatuksen kehittämistä. Keskeisimmät henkilöt menetelmän kehityksessä olivat Porin metallurgisen osaston päällikkö, diplomi-insinööri Petri Bryk ja Harjavallan tehtaan isännöitsijä, yli-insinööri John Ryselin. Kolmantena tutkijaryhmän jäsenenä voi pitää vuorineuvos Eero Mäkistä, joka teki päätöksen menetelmän kehittämisestä. Koesulatto tehtiin Harjavaltaan 1947. Kyseessä on sanottu olleen 1900-luvun huomattavimpia keksintöjä kuparimetallurgian alalla – menetelmä patentoitiin useissa maissa muun muassa Norjassa, Kanadassa ja Yhdysvalloissa. Tämän pohjalta rakennettiin Harjavallan sulatto vuoteen 1949 mennessä. Tässä yhteydessä päämetallurgi Petri Bryk nostettiin yrityksen johtokuntaan.\nSodan jälkeinen hintasäännöstely ja toisaalta voimakas inflaatio vaikuttivat Outokumpu Oy:n kannattavuuteen. Tuotteiden hintoja ei siis voinut korottaa, mutta monet kustannustekijät nousivat voimakkaasti inflaation seurauksena. Omistussuhteisiinkin tuli sodan jälkeen muutoksia. Valtiojohtoinen Kansaneläkelaitos Kela oli halukas tulemaan omistajaksi. Sen mukaan valtio ja Kela omistaisivat yhteensä 75 % yhtiön osakkeista. Omistusjärjestelyt toteutuivat vuoteen 1951 mennessä Kelan merkitessä uutta osakepääomaa niin, että omistussuhteet vakiintuivat: valtio n. 51 % ja Kela n. 49 %.\nOutokumpu Oy oli 1950-alkuun tultaessa noussut eurooppalaisittain merkittäväksi kaivosyritykseksi. Näihin aikoihin tapahtui korkeimmassa johdossa sukupolven vaihdos, kun pitkäaikainen toimitusjohtaja, vuorineuvos Eero Mäkinen kuoli äkillisen sairauden murtamana lokakuussa 1953. Toimitusjohtajaksi valittiin 40-vuotias päämetallurgi Petri Bryk.\n1950-luvun lopulta aina 1970-luvulle avattiin useita kaivoksia ja tuotantotekniikka kehittyi. Yrityksen kaivostoiminnan kokoa kuvaa hyvin se, että 1970-luvulla louhittiin vuosittain yhtä paljon kuin 1913–1944 yhteensä. Tuotannon noustessa ja uusien kaivosten käynnistyessä menetti vanha pääkaivos Outokummussa vähitellen merkitystään. Vuonna 1973 Keretin kaivoksen osuus oli enää 8 %. Alueella oleva uusi Vuonoksen nikkeli-kuparikaivos nosti louhintaosuuden 27 %:iin. Muita uusia kaivoksia olivat 1954 tuotannon aloittanut Vihannin sinkkikaivos. 1959 avattu Kotalahden nikkelikaivos, 1962 käynnistynyt Pyhäsalmen kuparia, sinkkiä ja rikkiä tuottava kaivos, 1967 käynnistynyt Kemin Elijärven kromikaivos ja 1970 käynnistynyt Nivalan Hituran nikkelikaivos. Lisäksi oli joukko pienempiä kaivoksia. Tultaessa 1970-luvulle ei enää löytynyt suuria malmiesiintymiä. Toisaalta Outokummulla oli merkittävä joukko kaivoksia, jotka toimittivat jalostettavaksi muuta kuin kuparimalmia. Outokumpu muuttui kuparinjalostajasta monimetalliyhiöksi. Kokonaislaskutuksesta kupari oli ollut 1953 77 %, 1973 vielä 57 % pudoten 1978 26 %:iin ja edelleen 1982 22 %:iin. 1960-luvun lopulla Outokumpu Oy:n 8 700 työpaikasta suurin osa eli n. 60 % oli metallurgisissa laitoksissa. Vuonna 1982 metallurginen teollisuus työllisti 5 500 ja kaivokset vain n. 2 400 henkilöä.\nTeknisellä viennillä maailmalleMuokkaa\nTärkeäksi liiketoimintamuodoksi 1970-luvulla muodostuneen teknillisen viennin juuret ovat liekkisulatusmenetelmän tuotteistuksessa – ensin omaan Harjavallan sulattoon ja sitten laajemmin maailmalle. Ensimmäinen ulkomainen tämän tyypin kauppasopimus tehtiin japanilaiselle teollisuusyritykselle Furukawalle niin, että heidän kupariliekkisulattonsa käynnistyi 1956. Kupariteollisuuden konservatiivisuus tosin viivytti toiminnan laajenemista. Omissa yksiköissä menetelmän käyttöä laajennettiin muiden metallien jalostuksessa. Vasta 1960-luvun lopulla toiminta sai vauhtia laajeten myös muun osaamisen myyntiin. Merkittävin erillinen kauppa oli vuonna 1974 Neuvostoliiton kanssa solmittu sopimus Norilskin nikkeli- ja kuparisulatosta, joka toteutettiin 1970-luvun loppupuolella.\nKokkolan tehtaat rikin, koboltin ja sinkin jalostajinaMuokkaa\nRikkihappotuotanto oli jo ennen sotia käynnistetty kuparijalostuksen rinnalla Imatralla. Kuparisulaton siirron jälkeen 1944 rikkihappotuotanto siirrettiin Harjavaltaan toiselle valtiolliselle yhtiölle, Rikkihappo- ja superfosfaattitehtaat Oy:lle, joka aikanaan sai nasevamman nimen Kemira. Outokummun oli otettava rikin käsittelyyn kantaa Pyhäsalmen malmin löytymisen myötä 1958, koska malmi sisälsi peräti 40 % rikkiä ja yli 30 % rautaa. Tätä varten Kokkolan Ykspihlajan alueelle perustettiin metallurginen 1962. Rikkitehtaan tuotanto sai Suomen markkinoista 70–80 % ja vienti muun muassa Ruotsiin kasvoi. Öljykriisin mukana rikkitehdas ajautui kannattavuusongelmiin. Koska markkinat olivat pääosin kotimaassa ja samanaikaisesti Neste Oy:n öljyjalostuksen sivutuotteena syntyvän rikin tuotanto oli kasvamassa, päädyttiin rikkitehtaan alasajoon kevään 1977 kuluessa.\nOutokummun pääkaivoksen Keretin tuottaman koboltin jatkojalostus päätettiin tehdä omin voimin. Siihen asti sen oli tehnyt Vuoksenniska Oy Imatralla. Tehtaan sijoituspaikaksi valittiin Kokkolan Ykspihlajan teollisuusalue. Tuotantoon päästiin 1968. Vuonna 1982 tehdas oli maailman neljänneksi suurin tuottaja 6–7 % osuudellaan.\nSinkin tuotanto kasvoi 1950-luvulla. Etenkin Vihannin kaivoksen avaaminen nosti sinkkirikasteen määrää, jota alkuun vietiin sellaisenaan maailmanmarkkinoille. Sinkkitehdas rakennettiin Kokkolan Ykspihlajan teollisuusalueelle rikki- ja kobolttitehtaiden naapuriksi. Tuotanto pääsi käyntiin vuoden 1969 lopulla ja sitä laajennettiin 1974. Outokumpu nousi tällöin maailman kymmenen suurimman sinkkituottajan joukkoon.\nOutokumpu Oy:n Kokkolan tehtaat oli rikkitehtaan sulkemisen jälkeenkin tärkeä tuotantolaitos. Vuonna 1982 se tuotti 24 % liikevaihdosta työllsitäen 1 600 henkilöä. Tärkein tuote oli sinkki.\nPorin tehtaat kuparin ja nikkelin jalostajinaMuokkaa\nPorin Metallitehdas sai vuonna 1960 nimen Outokumpu Oy:n Porin tehtaat. Kotalahden nikkelimalmin löytyminen teki nikkelijalostuksen jälleen ajankohtaiseksi. Jalostus toteutettiin Harjavallassa kuparijalostuksen rinnalla. Tuotanto alkoi vuoden 1959 lopulla. Parhaimmillaan 1960-luvun alkuvuosina yli 2 000 henkeä työllistänyt Porin kuparin- ja nikkelin jalostusykkö oli yhtiön suurin toimipaikka. 1950-luvulla päätuotteena olleet kuparilankaharkot menettivät asemansa tultaessa 1960-luvulle, jolloin kupariputkista tuli merkittävin tuote. Valssaamo uudistettiin vuonna 1967. Vuoden 1969 lopulla käynnistettiin lankatehdas. 1980-luvun alussa Porin tehtaan osuus liikevaihdosta oli 32 % ja työntekijöitä lähes 2 000.\nTornion tehtaat kromin ja teräksen jalostajinaMuokkaa\nKeminmaan Elijärven kromimalmiesiintymän löytyminen avasi Outokummulle uusia mahdollisuuksia. Päätös kromimalmin metallurgisesta jalostuksesta kotimaassa omin voimin tehtiin keväällä 1965. Ferrokromitehtaan sijoituspaikaksi tuli Tornion Röyttän merenranta-alue, vaikka tarkastelussa oli ollut muitakin vaihtoehtoja, kuten Kokkolan Ykspihlaja ja Kemin Ajos. Kyseessä oli myös kehitysaluepoliittinen ratkaisu. Vuoden 1970 aikana saatiin tuotanto käyntiin, ja tuotteita olivat kromipelletit ja 52-prosenttinen ferrokromi lähinnä Länsi-Euroopan erikoisterästeollisuudelle. Tultaessa 1980-luvulle ferrokromitehdas työllisti n. 350 henkeä.\nSelvitys ruostumattoman eli jaloteräksen valmistamisesta käynnistyi 1960-luvun alussa, kun todettiin, että yrityksellä on teräksen valmistamiseen tarvittavaa kromia ja nikkeliä. Tilannetta hankaloitti kilpailu Outokummun ja Rautaruukin välillä. Vuoden 1970 lopulla päästiin sopimukseen, jonka mukaan Outokummulle jäivät alle 4,75 millimetrin kuuma- ja kylmävalssattujen levyjen valmistus ja Rautaruukille paksummat. Outokumpu Oy ajatteli alun perin perustaa tehtaan Poriin. Sijoituspaikasta tuli kuitenkin poliittinen kysymys, ja Suomen hallituksen rahoituksella lopulta päätettiin sijoittaa tehdas Tornion Röyttään. Tilanne oli niin traumaattinen, että toimitusjohtaja – vuodesta 1969 pääjohtaja, vuorineuvos Bryk – pyysi terveydellisiin syihin vedoten eroa, joka astui voimaan 31. heinäkuuta 1972. Seuraajaksi valittiin yrityksen sisältä teknisen suunnittelun päällikkö 43-vuotias diplomi-insinööri Kauko Kaasila.\nValtion tukipaketti Tornion tehtaalle käsiteltiin eduskunnassa 15. kesäkuuta 1973. Tehdas valmistui vuoden 1976 lopulla työllistäen noin 550 henkeä.\nUusi vuosituhat — keskittyminen jaloteräkseenMuokkaa\n2000-luvulle tultaessa Outokumpu Oyj oli luopunut kaikista kaivoksistaan lukuun ottamatta Keminmaahan 1960-luvun alussa perustettua Kemin kromikaivosta (Elijärven kaivos) ja Nivalassa sijaitsevaa Hituran nikkelikaivosta. Kemin kromikaivos toimi avolouhoksena vuosituhannen vaihteeseen asti, jonka jälkeen se aloitti maanalaisen louhinnan. Hituran kaivoksen toiminta on ollut useamman kerran keskeytyksissä, mutta se käynnistettiin uudestaan joulukuussa 1999. Helmikuussa 2007 Outokumpu ilmoitti myyvänsä Hituran kaivoksen kanadalaiselle Belvedere-yhtiölle.\nOutokummun ruostumattoman teräksen valmistus yhdistettiin vuonna 2000 Avesta Sheffield -yhtiön kanssa AvestaPolarit -nimiseksi yhtiöksi. Outokumpu ilmoitti tuolloin jäävänsä vähemmistöosakkaaksi tähän yhtiöön. Vuonna 2003 Outokumpu osti takaisin Avesta Sheffieldin osuuden AvestaPolaritista ja ilmoitti luopuvansa asteittain värimetallurgiasta. Samana vuonna 8. syyskuuta Outokumpu myi Harjavallan kuparisulattonsa, Kokkolan sinkkisulattonsa ja Porin tehtaiden kuparielektrolyysiyksikkönsä ruotsalaiselle Boliden AB:lle. Kaupan myötä 2 200 työntekijää siirtyi Bolidenin palvelukseen. Outokumpu sai kaupassa 49 % omistuksen Bolidenista, mutta myi koko osuutensa vuonna 2005.\nHuhtikuussa 2005 Outokumpu myi kuparituotetoimialansa (Outokumpu Copper Products Oy:n) pääomasijoitusyhtiö Nordic Capitalille. Myydyn yhtiön nimi muutettiin toukokuussa 2006 Luvata Oy:ksi. Kupariputkia valmistava Outokumpu Copper Tube and Brass -divisioona ei sisältynyt kauppaan.\nOutokummun yhden liiketoiminta-alueen muodosti aikaisemmin sen kokonaan omistama tytäryhtiö Outokumpu Technology Oyj. Lokakuussa 2006 Outokumpu myi pääosan tämän yhtiön osakekannasta ulkopuolisille sijoittajille, minkä jälkeen yhtiö listattiin Helsingin pörssiin. Outokummun osuus Outokumpu Technology Oyj:stä oli listauksen jälkeen 12 %. Keväällä 2007 Outokumpu Technology Oyj muutti nimensä Outotec Oyj:ksi.\nHuhtikuussa 2008 Outokumpu myi jäljellä olevan kupariputkiliiketoimintansa Cupori Group Oy:lle.\nVuonna 2012 Outokumpu osti ThyssenKruppin omistaman Inoxumin.\nTornion tehtaat käsittää Outokummun merkittävimmät tuotantolaitokset, ferrokromisulaton ja terästehtaan, joka valmistaa n. miljoonan tonnin vuosikapasiteetilla valssattuja ruostumattomia teräksiä. Tornion laitokset muodostavat maailman suurimman yhtenäisen ruostumattoman teräksen tuotantoketjun. Terässulaton tuotanto käynnistyi toukokuussa 1976. Tornion tehtaat kuluttavat eniten sähköä Suomessa yksittäisenä tehdaslaitoksena.\nYhtiöllä on ruostumattomia teräksiä valmistavia tehtaita myös, San Luis Potosíssa Meksikossa, Ruotsissa Avestassa, Torshällassa ja Degerforsissa; Saksassa Benrathissa, Dahlerbrückissa, Dillenburgissa ja Krefeldissä; Calvertissa Alabamassa Yhdysvalloissa sekä Isossa-Britanniassa Sheffieldissä. Ruotsin Degerforsissa on lisäksi karkealevyjen valmistusta. Outokummun organisaatio Avestan tehdas valmistaa useita austeniittisia ja austeniittisferriittisiä, ruostumattomia ja haponkestäviä erikoisteräksiä, jotka se on itse kehittänyt ja tuonut markkinoille.\nEero Mäkinen, toimitusjohtaja, 1921–1953\nPetri Bryk, toimitusjohtaja, 1953–1972\nKauko Kaasila, pääjohtaja, 1972–1980\nPertti Voutilainen, pääjohtaja, 1980–1991\nJyrki Juusela, toimitusjohtaja, 1992–2004\nJuha Rantanen, toimitusjohtaja, 2005–2011\nMika Seitovirta, toimitusjohtaja, 2011–2015 \nRoeland Baan, toimitusjohtaja, 2016–2020\nHeikki Malinen, toimitusjohtaja, 2020–\nOutokummun osake noteerataan Helsingin pörssissä. Yhtiön suurin omistaja on Suomen valtio, joka lokakuussa 2019 omistaa 25,3 % osakkeista Solidiumin, Kansaneläkelaitoksen ja Valtion Eläkerahaston kautta.\n↑ Taloudellinen katsaus 2017 (PDF) Outokumpu Oyj. Viitattu 14.12.2018.\n↑ a b c d Tilinpäätöstiedote 2019 (pdf) Outokumpu. Viitattu 8.2.2020.\n↑ Sajari, Petri: Valtionyhtiöiden historia alkoi vuonna 1918 HS.fi. 4.11.2014. Viitattu 8.2.2020.\n↑ Kangas, Helena: Outokumpu, Euroopan suurin kuparintuottaja. Suomen Kuvalehti, 1949, nro 45, s. 18–20. Näköislehti (maksullinen) (PDF) Viitattu 30.12.2020.\n↑ Voimaosakeyhtiö SF:n osakkaat Voimaosakeyhtiö SF. Viitattu 3.10.2018.\n↑ Outokummun historia Outokumpu. Viitattu 8.2.2020.\n↑ Corporate Information: History furukawakk.co.jp. Furukawa. (englanniksi)\n↑ Outokummun kupariputkiliiketoiminta myyty Cupori Groupille 28.4.2008. Cupori Group. Viitattu 18.7.2008.\n↑ Heikinmatti, Antti: Outokummun Inoxum-kauppa toteutuu Yle Uutiset. 28.12.2012. Viitattu 8.2.2020.\n↑ Outokumpu Oyj: Organisaatio outokumpu.com. helmikuu 2014. Viitattu 23.4.2014.\n↑ Leppänen, Mikko & STT: Teräsyhtiö Outokummun toimitusjohtaja jättää yhtiön keväällä Yle Uutiset. 7.2.2020. Viitattu 8.2.2020.\n↑ Postista lähtenyt Heikki Malinen siirtyy Outokummun toimitusjohtajaksi Yle Uutiset. 15.4.2020. Viitattu 15.4.2020.\n↑ Outokummun suurimmat osakkeenomistajat 20.10.2019. Outokumpu Oyj. Viitattu 20.10.2019.\nMarkku Kuisma: Outokumpu 1910-1985. Outokumpu, 1985. ISBN 951-99682-9-6.\nTuomo Särkikoski: Tiedon liekki. Outokumpu, Tekniikan historian seura, 1999. ISBN 952-9507-06-2.\nTuomo Särkikoski: Outo malmi – jalo teräs. Outokumpu & Tekniikan Historian Seura, 2005. ISBN 952-9507-10-0.\nWikimedia Commonsissa on kuvia tai muita tiedostoja aiheesta Outokumpu (yritys).\nNoudettu kohteesta ”https://fi.wikipedia.org/w/index.php?title=Outokumpu_(yritys)&oldid=19769120”\nViimeksi muokattu 12. toukokuuta 2021 kello 17.34\nSivua on viimeksi muutettu 12. toukokuuta 2021 kello 17.34.


Uudet verkkosivut - SolinaUudet verkkosivut - Solina\nUusilta verkkosivuilta löytyy vastaukset arjen kysymyksiin\nKangasalan Veden uudet verkkosivut otettiin käyttöön kesäkuun lopussa 2018. Sivujen uudistamiselle oli tarvetta, sillä asiakkaat liikkuvat verkossa sujuvasti jo nyt ja tulevaisuudessa aina vain enenevissä määrin.\nSähköiset palvelut, kuten häiriökartta, tekstiviesti-ilmoitukset veden jakelun keskeytyksistä ja verkkosivujen kehittäminen auttavat asiakkaita löytämään tarpeellisen tiedon vesilaitoksen verkosta.\n— Olemme kiinnostuneita asiakkaidemme tarpeista ja haluamme luoda omalta osaltamme helpompaa arkea. Uusien sivujen suunnittelussa lähdettiin liikkeelle siitä, että asiakas löytää kaiken tarvitsemansa sivuilta nopeasti ja vaivattomasti, kertoo verkkosivujen kehitystyöstä vastannut projekti-insinööri Kalle Aalto Kangasalan Vedeltä.\nKoko sivuston kattavan helppokäyttöisyyden lisäksi palveluista haluttiin tehdä mahdollisimman yksinkertaisia käyttää. Sivuston suunnittelu ja käyttöönotto kesti kokonaisuudessaan puolisen vuotta.\n— Esimerkiksi heti etusivulta löytää häiriökartan, mistä voi tarkistaa syyn vedenjakelun häiriölle ja tiedon katkoksen kestosta heti kun tieto on selvillä. Myös esimerkiksi vesiliittymän sähköinen omistajanvaihdos on uutta verkkosivuillamme. Vaihdoksen voi tehdä itselle sopivaan aikaan sekä tulematta toimistolle, Aalto kertoo.\nVerkkosivuilta löytyy myös kattavasti tietoa vesitutkimustuloksista, niin verkostosta kuin vedenottamolta lähtevistä vesistä. Palaute uusista verkkosivuista on ollut myönteistä.\n— Nykyiset verkkosivut ovat kattavat ja siellä asiointi on helppoa. Uusi verkkotunnus eli domain www.kangasalanvesi.fi auttaa asiakkaita löytämään sivumme paremmin. Asiakaspalvelu puhelimitse on selvästi vähentynyt ja ylimääräinen aika voidaan käyttää uusiin kehittämisprojekteihin, Aalto kertoo.\nVoit antaa palautetta meille myös verkossa: www.kangasalanvesi.fi/palaute


Topit & flopit - Vain Äitien Jutut\nJuhannus on takanapäin ja Tanjan perheellä se meni kaupungissa aikaa viettäen. Vauvan lasketun ajan saavuttamisen takia emme uskaltaneet tehdä lainkaan juhannussuunnitelmia, joten ohjelmassa oli oman perheen kesken lähipuistoissa notkumista, Lammassaaressa ulkoilua sekä omalla takapihalla grillailua. Menihän se juhannus niinkin ja oli oikein mukavaa ja rentouttavaa, etenkin kun säät kerrankin suosivat juhannuksen juhlijoita. Vauva kasvattelee itseään edelleen vatsan uumenissa, eikä hänellä tunnu olevan mitään kiirettä ulkomaailmaan. Vaikka pääsääntöisesti olen jaksanut ihan hyvin tätä loppuajan odotusta, niin joinakin päivinä odottaminen tuskastuttaa toisia päiviä enemmän ja tuntuu, että eikö se synnytys ikinä käynnisty. Perjantai-iltana ja lauantai yönä oli jo useamman tunnin harjoitussupistuksia napakampia supistuksia, joita tuli noin 15 minuutin välein, mutta ne laantuivat jossain vaiheessa yötä. Sen jälkeen ei olekaan ollut juuri mitään tuntemuksia synnytyksen lähenemisestä, joten nyt vaan odotellaan ja odotellaan ja...no odotellaan.\nLauran juhannus meni miehen suvun mökillä ja bonuspojan synttäreitä juhlien. Juhannus meni erittäin lyhyillä yöunilla patukan heräilyjen, jatkuvan vessahädän, kapean sängyn ja valoisuuden takia. Monesti yöllisillä vessareissuilla olisi tehnyt mieli jäädä ulos ottamaan kuvia laskevat tai nousevat auringosta. Auringon värjäämä taivas ja tyyni järvi antoivat upeat puitteet kuville, mutta vähäisetkin yönunet veivät voiton. Ensimmäisen lomaviikon käynnistyessä ajatukset ovat täysin kodin laittamisessa ja olenkin haaveillut Ikeassa käymisestä. Muutamat vetokorit ja ehkä pari kynttilää odottavat ostajaansa ja onkin ihana ajatus, että minulla on päivät aikaa järjestellä kotia yksin. Mieheni ja bonuspoika ovat muutaman päivän reissussa Roomassa ja patukka on päiväkodissa, joten minulle jää paljon aikaa omille jutuilleni.\nMummojen menetys (Tanja)\nKirjoitin muutama viikko sitten flopeissa jo hieman tähän aiheeseen liittyen, kun saimme tietää, että mummoni syöpähoidot eivät tehoa ja hän siirtyy saattohoitoon. Tällä viikolla tuo rakas mummoni nukkui ikiuneen ja kaikessa surussa mieleni valtasi myös helpotus siitä, että enää mummon ei tarvitse kärsiä kivuista ja hänen on nyt vihdoin hyvä olla. Vain kaksi päivää näistä uutisista saimme uusia suru-uutisia, kun viimeinen jäljellä oleva isovanhempani oli myös kaikessa hiljaisuudessa nukkunut pois. Kuolema ja elämän rajallisuus on siis pyörinyt tällä viikolla paljon mielessä ja mielen on välillä vallannut suru ja ikävä. Toisaalta molempien mummojen kohdalla surutyötä tuli tehtyä jo pitkän aikaa ennen heidän kuolemaansa, joten siinä mielessä tilanne on ollut helpommin hyväksyttävissä ja mieli on pystynyt käsittelemään surua ja tulevaa menetystä jo pitkän aikaa ennen näiden uutisten saapumista. Nyt yritän kuitenkin suunnata ajatuksia tulevaan ja vauvan syntymään. Harmikseni tiedän jo melko varmaksi, että en tule todennäköisesti pääsemään mummojen hautajaisiin, koska hautajaiset pidetään jo muutaman viikon päästä ja vauva on edelleen vatsassa. Molemmat hautajaiset ovat siis lähes 500km matkustamisen päässä, joten en tiedä olenko valmis lähtemään vastasyntyneen kanssa heti niin pitkälle automatkalle. Mikäli synnytys menee käynnistykseen, niin todennäköisesti hautajaiset ja käynnistys osuvat samalle viikonlopulle. Välillä elämä yllättää ikävällä tavalla ja sitten on vain elettävä tilanteen mukaan. Nyt vain toivon, että seuraavat uutiset ovat sitten niitä mukavia ja iloisia, uudesta elämästä kertovia uutisia.\nItikoiden festivaalit (Laura)\nOlemme muutaman viikonlopun päässeet viettämään mökkeilyn parissa kesäkuun aikana. Itikoiden määrä on ollut jotain ihan uskomatonta. Itse olen perinteisesti ollut se, joka kerää ympärilleen joka ikisen hyttysen kilometrin säteellä. Hyttyskarkotetta käyttäisin paljon aktiivisemmin, jos en olisi raskaana. Raskaana ollessa ei suositella hyönteiskarkotteiden käyttöä ja olenkin tyytynyt istumaan mahdollisimman lähellä palavia karkotteita. Olen joutunut ottamaan allergialääkkeitä sekä laittamaan hydrokortisonivoidetta, koska pistosjäljet ovat olleet jälleen erittäin isoja. Innolla odotan paarma kauden alkua. Näiden viheliäisten puremiin ihoni reagoi vielä voimakkaammin ja jos paarma kerkeää nappaamaan ihosta palasen, voi olla tiedossa pahasti tulehtuva jälki. Jopa sellainen, joka alkaa märkimään. Hieman huolestuneena olen tarkkaillut myös patukan ihon reagoimista hyttysenpistoihin. Hän ei ole itse niistä miksikään, mutta jäljet ovat erittäin ärhäkän näköisiä ja paisuvat samalla tavalla kuin minunkin iholleni ilmestyvät pistokset. Patukka ei niitä itse raavi tai muutenkaan niihin reagoi, mutta olemme niiden takia antaneet patukalle allergialääkettä ja käyttäneet hydrokortisonia. Onneksi ne eivät taida liikaa kutista, näyttävät vaan ikäviltä. Ihan kuin patukalla olisi jokin rokko.\nPojan kerhopaikka (Tanja)\nSain tällä viikolla puhelun, että poikani voisi sittenkin aloittaa kaupungin järjestämässä kerhossa jo tänä syksynä. Tiedustelin aiemmin keväällä kerhojen ikärajoista ja sain silloin tiedon, että ikärajaa on nostettu aiemmasta 2 vuoden iästä 2,5 vuoteen, eli poika voisi aloittaa kerhon ensi vuoden tammikuussa. Nyt kerhoihin on kuitenkin tullut normaalia vähemmän hakemuksia, joten pienempien ryhmäkokojen takia heidän on mahdollista ottaa myös hieman pienempiä lapsia kerhoon mukaan. Poika aloittaa siis elokuussa kerhon, jossa hän käy 2 aamupäivänä 2,5h kerrallaan. Olen todella onnellinen, että poika pääsee testaamaan kerhossa oloa, koska hän selvästi kaipaa jo muiden lasten seuraa ja tekee todella hyvää, että hän pääsee myös harjoittelemaan ryhmässä ja muiden aikuisten ohjauksessa olemista. Kerhossa käyminen tuo varmasti mukavaa vaihtelua ja sisältöä kotipäiviin verrattuna, minkä voisi kuvitella olevan aktiiviselle taaperolle mieluinen asia. Hieman kerhon aloittaminen jännittää itseäni, mutta kuulemma kerhossa oloa voi harjoitella kaikessa rauhassa useamman viikon ajan ja tarkoituksena on edetä lapsen ehdoilla. Monet lapset aloittavat päivähoidonkin paljon nuorempana ja sopeutuvat tilanteeseen nopeasti, joten eiköhän kerhon aloittaminen tule sujumaan ihan hyvin.\nKirjojen lukeminen (Laura)\nAika ajoin raskaalta tuntuneen kevään jälkeen on ollut ihana palata kirjojen pariin. Aloitinkin pitkän kirjapinon purkamisen dekkareiden klassikon, Lars Keplerin parissa. Luin vajaa 600 sivua viikossa ja olipa ihana pitkästä aikaa uppoutua ihan toisenlaiseen maailmaan. Päätin, että luen kirjapinoa pienemmäksi, joka toinen-systeemillä. Käytännössä vuoroin murhia ja mysteereitä, jonka jälkeen uppoudun kevyemmän kirjan pariin. Jonkin verran pino sisältää erilaisia oppaita, erityisesti lapsiperhearjen ja työn yhdistämiseen liittyviä oppaita. Olen jonkin verran tuskastellut kevyen tekstien kirjojen kanssa, koska tuntuu, ettei ne tunnu ottavan tuulta purjeidensa alle. Kirja ei nappaa yhtä nopeasti mukaansa ja monesti menee muutama sata sivu ennen kuin olen täysin kirjassa sisällä. Helposti luovutan ja otan käteeni varman dekkarin. Nyt olen yrittänyt olla sinnikäs ja lukea jokaisen kirjan loppuun asti. Katsotaan, minkälainen saldo kesän jälkeen on kasassa ja kuinka monta dekkaria olen lukenut. Olenkohan saanut yhtään hömppäkirjaa luettua loppuun asti?


Vilkas tapahtumakevät | Tekla\nEtusivu Tietoa Meistä Uutiset Vilkas Tapahtumakevät\n31. toukokuuta, 2011\nKevään tiivis tapahtumakalenteri on pitänyt Teklan BIM-ohjelmistojen Suomi-tiimin kiireisenä. Kevään mittaan on tavattu paljon nykyisiä ja tulevia asiakkaita sekä muita sidosryhmiä.\nMaalis-huhtikuun vaihteessa järjestettiin Mikä Hässäkkä -aamiaisseminaari Helsingissä ja Oulussa. Seminaari keskittyi Tekla BIMsightin ympärille ja teki tietomallien monipuolista hyväksikäyttöä tunnetuksi uusille käyttäjäryhmille.\nHuhtikuussa järjestettiin Tahkovuorella pääkäyttäjätapaaminen ja BEC2012 työryhmän workshop. Vuori-ilma ja yhdessä vietetty aika teki hyvää osallistujille, ja inspiroitunut mieli vietiin takaisin oman toimiston hyödyksi.\nToukokuun alussa Tekla osallistui kuuden yrityksen yhteiselle BIM on täällä -kiertueelle Helsingissä, Turussa ja Tampereella. Tapahtumassa näytettiin konkreettisesti miten tietomalliin perustuva yhteistyö toimii eri yritysten ja ohjelmistojen välillä. Kiertue jatkunee syksyllä uusissa kaupungeissa.\nOppilaitosten edustajat vierailivat Teklassa toukokuussa päivittämässä Tekla-osaamistaan ja hakemassa tietoa kollegojen ja alalla toimivien yritysten kokemuksista. Haasteena oppilaitoksissa on eri suunnittelualojen hajautuminen eri oppilaitoksiin. Teollisuuden toivomaa yhteistyötä eri suunnittelualojen välillä on vaikea harjoitella koulun puitteissa.


Brunssi: Palvelualtis Suola (HKI) – Meanwhile in Longfield..\nBrunssi: Palvelualtis Suola (HKI)\nPosted on 16.1.2013 by Huli\nJos tahdot saada brunssilla täyden kympin palvelua, suuntaa Annankadulla sijaitsevaan Suolaan.\nSuunnitellessani herra Longfieldille merimatkaista ylläriviikonloppua, päädyin pitkän harkinnan jälkeen aloittamaan yllärin Suolan brunssilla. Brunssin tärkeimpänä kriteerinä oli, että sitä piti tarjoilla suhteellisen myöhään, sillä laivamme starttasi matkaan Katajanokalta 17.30. Suolassa brunssia saa neljään asti, ja pöytävarauksen olin tehnyt etukäteen puoli kolmeksi.\nSuolan brunssin ovat löytäneet ainakin muutamat bloggaajat, ja kaikkien arvosteluista on noussut yksi asia ylitse muiden – palvelu. Mekin saimme osaksemme paljon kehuttua palvelualttiutta heti kun astuimme Suolaan sisään. Aidosti hymyilevä tarjoilija toivotti meidät tervetulleiksi, antoi mehut tiskiltä ja ohjasi meidät pöytään (jonka saimme tosin valita itse). Pöytävaraus oli nimittäin hieman liioiteltua kyseisenä lauantaina, sillä olimme ihan totta ravintolan ainoat asiakkaat! Istuimme lopulta mukavalle sohvalle valoisan kupolin alle, josta taivaalla pitkästä aikaa näkyvä aurinko välkehti ihanaa valoa suoraan pöytäämme.\nSuolan nettisivuilla on brunssia koskeva lausahdus ”Tilaat, istut alas, nautit drinkistäsi ja annat meidän hoitaa loput.”. Tämä tarkoittaa siis sitä, että Suolassa ei ole buffetpöytää, vaan kaikki ruoka tuodaan suoraan pöytääsi. Meidän brunssiuralla (joka on kattanut jo 56 brunssia) tämä oli vasta toinen brunssi, jossa ei ollut seisovaa pöytää, oikein mukavaa vaihtelua siis.\nLauantaina tarjolla oli luomubrunssi hintaan 19,90 per brunsseilija. Brunssiin kuului ravintolan omaa leipää, kirnuvoita, kurkkuja, tomaatteja, itävaltalaista juustoa, munakokkelia, kotimaista possua sekä makea leivonnainen. Juomaksi saimme kahvia, mehua sekä vettä, ja kaikki tuotiin eteemme ilman, että meidän piti nousta kertaakaan brunssin aikana ylös – ihanaa!\nBrunssin parhaimmistoa olivat tuore vastaleivottu leipä sekä auttamatta maailman kuohkein ja paras munakokkeli, johon oli saatu pehmeää makua mm. pähkinäöljyllä sekä mustalla tryffelillä. Sain kokilta munakokkelin tarkat aineosat sekä teko-ohjeen kun kysyimme vielä brunssin jälkeen tämän keltaisen kokkelin salaisuutta (parasta palvelua, vai mitä?). Myös tylsältä näyttävä makea leivonnainen oli todella maukas, herkussa maistui ainakin kookos ja vaikka torttu hieman kuivalta näyttikin, oli se suussa sulavan pehmeä.\nKahvi oli ok, mutta mehut kaadettiin laseihin ihan tavallisista mehupurkeista. Näinkin laadukkaalle luomubrunssille olisin kyllä toivonut vastapuristettua appelsiinimehua, joten siinäpä vinkki sinne Suolaan päin!\nBrunssi oli siis laadukas, palvelu täydellistä ja rauhallinen ilmapiiri kruunasi koko jutun! Ja olihan herra aika innoissaan ja suloisen tietämätön tulevasta viikonlopun ohjelmasta, joten brunssi sisälsi myös hieman jännitystä ja söpöjä hymyjä. Arvosanaksi Suolan brunssi saa 9+.\n«Vuosi sitten: Vaahtokarkkipurkki»\n17 Replies to “Brunssi: Palvelualtis Suola (HKI)”\n16.1.2013 at 09:43\nPöytiintarjoilu nostaa aina pisteitä! Munakokkeli kieltämättä näyttää aikalailla täydelliseltä, ethän haluaisi laittaa reseptiä jakoon…? 😉\n16.1.2013 at 09:56\nHaluaisin kovasti, mutta arvaa muistanko sitä?! Olin niin ihmeissäni kun kokki alkoi reseptiä kertoa, että sain ruustattua ylös vain pähkinäöljy sekä musta tryffeli. Niin ja muistaakseni munakokkeli höyrytetään 70 asteessa. Eiköhän noilla tiedoilla onnistu kotonakin kun lisää sekaan vielä munia ja kermaa. 😉\nKonsta says:\tVastaa\n17.3.2013 at 13:34\nMunakokkeli vaatii myös voita, ja Suolassa salaisuus oli ruskistettu voi. Eli kuumenna voi TASAN 148 asteeseen ja jäähdytä. Näin voihin saadaa pähkinäinen aromi. Muista sekoittaa kuumennettaessa ja jäähdyttäessä. Eritoten voin hera muuttuu taivaallisen makuiseksi, eli älä vain jätä heraa kattilan pohjalle vaan käytä nuolijaa!\nKeltuainen on kypsää 83 asteessa, mutta raaka keltuainen ei tapa ketään ja se suolassakin oli tajuttu, eli 70-74 astetta niin ei muutu kokkeli kuivaksi. Toki tryffeli antaa säväyksen ruokaan kuin ruokaan mutta on se myös varsin hinnakasta, maukasta kokkelia saat myös ilman tryffeliä. Ja suosittelisin myös käyttämään enemmän keltuaista kuin valkuaista, esim 2 kokomunaa ja 2 keltuaista. Ja valmista kokkeli vesihauteessa niin ei ylikypsy.\nNäillä määrillä tekisin itse:\n– 50g ruskistettua voita\nsekoita jatkuvasti nuolijalla/vispilällä vesihauteessa kunnes 72c, tarjoa heti.\n17.3.2013 at 21:43\nKonsta, sä et tiedä kuinka onnelliseksi mut just teit! Kiitos!\nLupaan testata tätä mahdollisimman pian, ja toki kerron (epä)onnistumiset blogissa! 😉\n16.1.2013 at 10:48\nNo jo olette kerenneet kerätä brunssikäyntejä (ja vielä laskea ne!). Olin Suolassa ravintoloitsijan kutsumana tutustumassa uudistuneeseen ruokalistaan joulukuussa. Ruokalistan leivät jättivät vähän kylmäksi, mutta tuota brunssia voisi joskus kokeilla. (Tosin kaupungissa o niin monta muutakin brunssipaikkaa, jota pitäisi kokeilla…)\n16.1.2013 at 14:16\nKaikki paikat ovat ylhäällä arvosanoineen päivineen. 🙂\nLuinkin monesta blogista tuosta Suolan tapaamisesta, vaikutti jo niiden postausten pohjalta kivalta paikalta! Tänne voisi hyvin eksyä myös muuhun kuin brunssiaikaan. 😛\n16.1.2013 at 13:54\nOi kuulostaa ihanalta. Iso plussa pöytiin tarjoilu, varsinkin lasten kanssa. Muuten äidin brunssi kuluu palvellessa jälkikasvua 🙂\n16.1.2013 at 14:23\nEnpäs ole ennen tajunnut, että lasten kanssa on varmasti kätevää kun kaikki tuodaan suoraan pöytään! Näitä ns. brunssilautanen-paikkoja täytyy kyllä ehdottomasti testailla lisää. Jotenkin olen aina ajatellut, että yhdestä lautasellisesta ei tule täyteen, mutta se oli ihan väärä kuvitelma. Ja Suolassa kävi vielä niin hyvä tuuri, että kaikki ruoka oli niin hyvää, ettei mitään tarvinnut jättää syömättä. 😛\n16.1.2013 at 17:27\nJälleen yksi paikka testattavaksi. Kuulostaa kyllä todella hyvältä :). Pitääkin ruveta värväämään jälleen brunssiseuraa 🙂\n16.1.2013 at 20:11\nHahah. 🙂 Onneksi brunssiseuraa ei yleensä tarvitse kovin kauaa etsiä!\nJoskus voisi olla kiva lähteä jollain blogiporukalla brunssille, täytyypä laittaa hautumaan. Ilmoittele jos sua kiinnostaisi ja tietäisit ketä muita voisi pyytää mukaan. 🙂\n16.1.2013 at 20:25\nsiis ehdottomasti kiinnostaisi 🙂 ja uskoisin, että esim. petraa: http://petranmaailma-kivoijutui.blogspot.fi/ voisi kiinnostaa myös. Tää ois kyllä aika huippua 🙂\n17.1.2013 at 08:13\nLoistavaa! 🙂 Nappaa sä Petra mukaan ja mä nappaan jonkun oman kaverin. Nyt pitää vaan sopia aika ja paikka, palataan vaikka spostin välityksellä (mä laitan viestiä tulemaan). Jeee!\n16.1.2013 at 21:22\nKävimme vissiin ensimmäisinä bloggareina testaamassa tätä kyseistä brunssia marraskuun alussa. Silloin tarjolla ei ollut jälkkäriä, joka olikin jotakuinkin ainut asia mistä annoimme noottia – hauska kuulla, että tämä on korjattu ja jälkkäriäkin saa!\nPalvelu, ruoka ja sisustus ovat niin toimivia, että toivottavasti brunssi ottaa tuulta alleen (mekin olimme raflan ainoat asiakkaat) eikä kaadu kannattamattomana.\n17.1.2013 at 08:39\nTotta, nythän vasta muistin, että te olitte käyneet täällä!\nHommahan on muuttunut aika paljon teidän käynnin jälkeen. Kokki kertoi meille, että brunssi on toiminut uudella konseptilla vasta viikon verran, ja tahtoivat siitä syystä kuulla meidänkin mielipiteitä. Toivotaan nyt tosiaan, että muutkin löytävät Suolan brunssin, itse olen ainakin paikkaa yrittänyt kovasti mainostaa. 🙂\n16.1.2013 at 22:06\nHei kivaa, tässäpä uusi brunssi, jota kiinnostaisi testata! 🙂\n17.1.2013 at 08:46\nSinne vaan, en voi kuin suositella! Ja Suolan brunssi on vielä niin uusi tulokas, että on oikein mukavaa ja kilttiä auttaa heitä alkuun käymällä paikanpäällä. 🙂\nSuolan luomubrunssilla laatu korvaa määrän | Brunssipartio says:\tVastaa\n20.2.2013 at 21:52\n[…] munakokkelin salaista reseptiä, mutta onneksi bloggaajakollega Huli oli tämän tehnyt ja kertoo postauksessaan pähkinäöljyn ja mustan tryffelin olevan makunautinnon […]